
2002 sausio 18 d. kardinolas Castrillon Hoyos Campos miesto katedroje 
perskaitys dokumentą, kuriuo popiežius Jonas Paulius II įkuria apaštalinę administratūrą, 
palankią Campos Kunigų Brolijai ir su ja susijusiems tikintiesiems. Mons. L. Rangel, 
konsekruotas [Šv. Pijaus X] Brolijos vyskupų, pripažįstamas katalikų vyskupu ir 
paskiriamas naujai įkurtos administratūros vadovu. Šiai administratūrai suteikiama teisė 
naudoti 1962 m. liturgines knygas, kitaip tariant, celebruoti tradicines Tridento šv. 
Mišias. ,,Galimai egzistuojančios" Bažnyčios bausmės panaikinamos. Popiežius priima 
Campos kunigų pasiūlymą kovoti su erezijomis Bažnyčios viduje. 

Mons. Rangel visų narių vardu viešai atliko Tikėjimo išpažinimą ir perskaitė 
pareiškimą, kuriame jis Joną Paulių II pripažįsta popiežiumi, o vietos vyskupą — teisėtu 
vyskupu. Vatikano II Susirinkimas buvo pripažintas Katalikų Bažnyčios visuotiniu 
susirinkimu, nors pasilikta teisė jį pozityviai kritikuoti. Tas pats galioja ir Novus Ordo 
Mišioms, kurios pripažintos galiojančiomis, nors ir atviromis konstruktyviai kritikai. 

Šv. Pijaus X Kunigų Brolija pareiškia, kad tai yra vadinamos separatinės taikos 
rezultatas. Tam, kad šią taiką išlaikytų, kunigai iš Campos vienu ar kitu būdu turėjo 
distancuotis nuo [Šv. Pijaus X] Brolijos. Vyko skubotos ir dalinai slaptos derybos, kurios 
atvedė į atvirą pripažinimą. Pavyzdžiui, buvo atsisakyta reikalavimo leisti kiekvienam 
pasaulio kunigui pagal jo pasirinkimą aukoti tradicines Šv. Mišias. Tai nėra gerai, nes 
mūsų jėga yra vienybėje. Sunku pasakyti, ar ši sutartis padės nugalėti Bažnyčios krizę. 
Žinoma, tai galėtų būti žingsnis šia kryptimi, tačiau viską parodys ateitis. 

Kunigai iš Campos teigia, kad jie toliau tęs kovą už Tradiciją. Iš tikrųjų, kokių 
nors esminių nuolaidų dogminėje srityje jie ir nepadarė. Vien tik laikas parodys, kiek 
Roma leis vystyti šį darbą. Todėl labai svarbus yra Mons. Licinio Rangel įpėdinio 
išrinkimo klausimas. Deja, šis punktas nebuvo apibrėžtas. Lygiai taip pat nebuvo 
nustatytas ir juridinis administratūros statusas. 

Kokie santykiai bus tarp Romos ir mūsų? Tai taip pat parodys laikas. Ši nauja 
situacija bus lyg išbandymas ateičiai. Brolija kol kas susilaiko nuo platesnių vertinimų 
ir atidžiai stebi šio proceso vystymąsi. Medis pažįstamas iš jo vaisių. 

Belieka pažymėti, kad Tradicijos darbui pirmą kartą po Vatikano II Susirinkimo 
suteikta diecezinė struktūra. Tradicijos vyskupas pripažintas visiškai katalikišku ir teisėtu. 

Mes meldžiamės, kad visa tai — nepaisant mūsų prieštaringų nuojautų — išeitų į 
gerą Katalikų Bažnyčiai ir Tradicijai. Mes nenorime nieko daugiau, kaip tik toliau 
dirbti arkivyskupo Marcel Lefebvre dvasioje ir jo nubrėžta kryptimi. 


+Mons. Bernard Fellay 


Redakcijos pastabos 


Šv. Jono Vianėjaus Kunigų Brolija Campos vyskupijoje Brazilijoje įsteigta 
vyskupo Antonio de Castro Mayer. Jis buvo vienas iš nedaugelio vyskupų pasaulyje, 
atvirai ir nuosekliai pasipriešinusių tikėjimą griaunančioms reformoms po Vatikano II 
Susirinkimo. Jo vadovaujama Campos diecezija ilgą laiką neįsileido modernistinių 
reformų bei naujosios liturgijos, likdama paskutine tradicine vyskupija pasaulyje. 
Tradiciją išstumti iš parapijų pavyko tik persekiojimais. Buvo paskirtas naujas vyskupas. 
Jo iniciatyva į parapijas prievarta buvo peršamos Naujosios Mišios ir modernizmas. 
Tradicijai ištikimi kunigai buvo išmetami iš savo parapijų, tam pasitelkiant net policiją 
ir areštus. Tikintieji protestavo prieš tokį terorą dešimttūkstantinėse manifestacijose. 
" Kartu su savo kunigais jie, nešdami Švenčiausiąjį Sakramentą iškilmingoje procesijoje, 
išeidavo iš bažnyčių, kurias būdavo reikalaujama atiduoti modernistams, ir perkeldavo 
savo bažnyčią į kitas patalpas, arba statė naujas bažnyčias. Taip pasielgė didelė dalis 
vyskupijos tikinčiųjų. Atsirado vienintelė pasaulyje ištisa Tradicijos vyskupija tremtyje 
su 50 000 katalikų. 

Reikia pažymėti, kad tiek mons. de Castro Mayer, tiek jo įpėdinis vyskupas 
Licinio Rangel, kaip ir Šv. Pijaus X kunigų brolijos vyskupai, nekūrė jokios atskiros 
Bažnyčios ar hierarchijos, niekada nepretendavo į ordinarinę jurisdikciją nei vienoje 
pasaulio vyskupijoje. Jie vykdo savo valdžią tikintiesiems kaip pagalbiniai vyskupai, 
tarnaujantys visiems tikintiesiems, kurie nori laikytis Tradicijos. Jų mandatas yra 
išskirtinis ir atsiradęs dėl būtinybės būklės — krizės, kurią, deja, Bažnyčioje sukėlė patys 
jos teisėti ganytojai. 

Mons. de Castro Mayer kartu su arkivysk. M. Lefebvre dalyvavo garsiojoje 
keturių vyskupų konsekracijoje Econe 1988 m. Jie buvo pasmerkti modernistų 
hierarchų, kurie iškošė uodą, o patys prarijo kupranugarį (Mt 23, 24): Jie piktinasi 
tokiu šių dviejų drąsių vyskupų elgesiu, o patys neklauso popiežiaus moralės klausimuose 
ir skatina Bažnyčios vienybę griaunančias reformas. 

Vėliau Campos vyskupijos kunigai kovojo už Tradiciją petys į petį su Šv. 
Pijaus X Kunigų Brolija, kurios vyskupai konsekravo vyskupą L. Rangel mirusio mons. 
A. de Castro Mayer įpėdiniu. 

2002 metais Roma pasiūlė J. Vianėjaus kunigų brolijai viliojančias sąlygas, 
panašias kaip Šv. Petro Brolijai, kuri, Romai nesilaikant duotų pažadų, dabar yra labai 
suvaržyta ir verčiama aukoti Naująsias Mišias. Tos sąlygos buvo priimtos. 

Pijaus X Brolija irgi pripažįsta dabartinį popiežių, pripažįsta II Vatikano 
Susirinkimo autoritetą ir Naujųjų Mišių galiojimą. Taigi doktrinos srityje skirtumų 
nėra. Tačiau Pijaus X Brolija ir toliau kritikuoja ,„buldozerinį modernizmą", 
ekumeninius Asyžiaus susitikimus, naująją liturgiją ir reikalauja kad Roma oficialiai 
leistų kiekvienam pasaulio kunigui aukoti tradicines Mišias (Šv. Pijaus V patvirtintą 
visų laikų liturgiją). J. Vianėjaus brolija šią praktinę kovą apleidžia, o be to ji negavo 
Romos garantijų, kad, mirus jos vadovui, į jo vietą nebus paskirtas vyskupas modernistas. 

Galima tik melstis, kad Šv. Jono Vianėjaus Kunigų Brolija nebūtų apgauta 
kaip ir Šv. Petro Brolija, o tęstų Tradicijos išsaugojimo darbą. 

Vysk. Bernard Fellay 


Šv. Pijaus X Kunigų Brolijos Generalinis Vyresnysis 


Roma ir Brolija: 


pirmasis įvertinimas 


Roma ieško taikos su 
Šv. Pijaus X Brolija 


Prieš pradėdami diskusiją prašėme Vatikaną įvykdyti šias pradines sąlygas: 

Pirmiausia, Roma turi suteikti kiekvienam pasaulio kunigui galimybę celebruoti 
Tridento Šv. Mišias, paskelbdama deklaraciją, kad tos Mišios niekada nebuvo 
panaikintos, t. y., kad jos yra teisėtos. 

Antra, Roma turi panaikinti dekretą, ekskomunikuojantį Brolijos vyskupus. 
Žemiau pateiksime tų dviejų sąlygų iškėlimo priežastis. 

Atrodo, kad Roma nemato kliūčių įvykdyti antrąją sąlygą, tačiau svyruoja dėl 
pirmosios. Ją stabdo iš to kilsiančios problemos ir pasipiktinimas posusirinkiminiame 
pasaulyje. Norėdama to išvengti, Roma siūlo sprendimą, identišką tam, kuris buvo 
priimtas pradėjus veikti komisijai Ecelesia Dei 1988 metais: kiekvienas kunigas galėtų 
prašyti leidimo aukoti tradicines Mišias iš komisijos, kuri būtų kažkas panašaus į Ecclesia 
Dei II. Aišku, kad mes negalime to laikyti pirmosios mūsų iškeltos sąlygos įvykdymu. 
Juk užtenka pažvelgti, kaip sunku dabar iš komisijos Ecclesia Dei gauti leidimą aukoti 
tradicines Mišias. 

Dėl to, nepaisant „neatmestinų“ Romos pasiūlymų, nusprendėme kuriam laikui 
pristabdyti diskusiją. Tokį atsitraukimą mums diktuoja keletas priežasčių. Dabartinę 
padėtį ir derybų pradžią derėtų pakomentuoti šiais aspektais: 

1) Romos pozicija; 

2) Dėl ko mes reikalaujame minėtų garantijų; 

3) Mūsų pozicija; 


1. Romos pozicija 


Dėl ko Roma nori susitarti su mumis? Ar čia reikėtų ieškoti blogų intencijų? 
Nuomonių gali būti įvairiausių, bet ko gero labiausiai panašus į teisybę paaiškinimas 
yra ekumeninė popiežiaus vizija. Popiežius visą savo pontifikato laiką ieškojo vienybės". 
Tačiau ginčas su mūsų Brolija viena vertus, gresia jo platiems ekumeniniams projektams, 
darydamas juos nenuoširdžiais, o kita vertus, tas ginčas tapo skausmingu dygliu 
posusirinkiminiame Achilo kulne. Kai kas mano, kad tą gestą galima būtų paaiškinti 
popiežiaus sąžinės priekaištais, artėjant jo pontifikato pabaigai. Kiti siūlo versiją, esą tai 
yra diplomatinis žingsnis - kurija norėtų apsaugoti būsimą popiežių nuo tolesnių vargų 
su šia problema. Dar kiti mano, kad „sureguliavusi" Šv. Petro Brolijos klausimą, Roma 
norės taip pat užbaigti Šv. Pijaus X Brolijos bylą. Reikėtų paminėti dar vieną aiškinimą: 
išsigandę dabartinio visuotinio pralaimėjimo, kai kurie hierarchai bando mumyse įžvelgti 
jėgą, gebančią atsverti modernistines tendencijas Bažnyčioje. Teisybės tikriausiai esama 
visuose aukščiau pateiktuose atsakymuose. 

Analizuojant dabartinę padėtį, svarbu įvertinti mūsų derybų partnerių Romosje 
intencijas. Tačiau šių intencijų neužtenka, norint pasakyti, ar diskusija gali būti 
prasminga. Turime remtis objektyviomis prielaidomis, faktais. Kokios krypties Roma 
laikėsi daugiau kaip 30 metų? Ar matyti kokių nors pasikeitimų toje orientacijoje? Ar 
mums pasiūlyta išeitis dera su ta orientacija? Ar toks sprendimas leidžia mums egzistuoti, 
ar atitinka mūsų lūkesčius? Juk visiškai aišku, kad neturime nei mažiausio ketinimo ką 


nors pakeisti Tradicijoje, Šventosiose Mišiose, šventojoje doktrinoje. 

Kalbant apie bendrąją kryptį, nematyti jokio veiksmo ar dokumento, kuris 
liudytų apie Romos orientacijos pasikeitimą. Greičiau priešingai, jubiliejiniai metai 
vainikavo numatytą ir jau šešis metus popiežiaus Jono Pauliaus II įgyvendintą programą: 
klaidingas ekumenizmas, dėl kurio skausmingai apgailestavome ir kuriam daug kartų 
priešinomės. Atsiprašinėjimai, ekumeninių „tikėjimo liudytojų“ diena, Jono XXIII 
bearifikacija —tai ryškiausi pavyzdžiai. Jie išreiškia popiežiaus pažiūras ir akivaizdžiai 
parodo, kad jos nekinta, nepaisant popiežiaus ligos. Tie veiksmai visuomet pateisinami 
Vatikano II Susirinkimu ir jo dvasia. Dabartinio pontifikato laikotarpiu kurijoje yra 
daug nepatenkintų hierarchų, tačiau geros valios žmonės nedaug reiškia palyginus su 
tuo didžiuliu blogiu, kuris tebetęsia savo veiklą. 

Tiesa, kad kardinolo Ratzingerio publikuotas dokumentas Dominus Jesus 
neįprastai stipriai priminė daug tradicinių Tikėjimo tiesų, tačiau tame pačiame 
dokumente yra ir visos Vatikano II Susirinkimo naujovės dėl kitų krikščionių ir 
nekrikščioniškų religijų! 

Be to, įvairūs veiksmai, kurių per paskutinius du metus griebtasi prieš Šv. Petro 
Broliją ir kitus judėjimus, veikiančius Ecclesia Dei rėmuose, aiškiai rodo Romos intenciją, 
kad visi, kurie yra pavaldūs tai komisijai, kartu priimtų ir visą Vatikano II Susirinkimo 
mokymą bei Naujųjų Mišių apeigas. Visų garantijų išsaugoti savitumą nepakanka 
nuraminti nei mūsų, nei Šv. Petro Brolijos, nei draugijos Una Voce narių (kai kurie iš 
jų diskretiškai sakė tai mums). Prisiminkime, kad pats kardinolas Castrillon Hoyos 
neseniai primetė Šv. Petro Brolijai naują Generalinį Vyresnįjį, kadangi ligtolinis 
„vyresnysis norėjo įvesti privalomą priesaiką prieš Novus Ordo Missae laikymą". Taipogi 
atrodo, kad komisija Ecclesia Dei ruošia tam tikrus pakeitimus tradicinių Mišių rituale, 
kad jos taptų labiau panašios į Novus Ordo (greičiausiai tai bus naujo liturginio 
kalendoriaus ir naujų skaitinių įvedimas). Įvairiuose interviu kardinolas Castrillon Hoyos 
kalbėjo apie savo troškimą, kad Tradicijos tikintieji įžvelgtų, jog Vaticanum II neva 
taip pat išsaugojo tos pačios Tradicijos tęstinumą. 

Kaip tokiomis aplinkybėmis reikėtų interpretuoti Romos laikyseną Šv. Pijaus 
X Brolijos atžvilgiu? Aišku, kad Romos pasiūlymai panašūs į spąstus — dėl to mūsų 
komunikate kalbėjome apie „didžiausią nepasitikėjimą". 

Be to situaciją dar daugiau komplikuoja faktas, kad baigiantis pontifikatui 
popiežiaus aplinkoje vis stipriau įsiviešpatauja tam tikros rūšies anarchija — kiekvienas 
mėgina iš jo išgauti tai, kas labiausiai atitinka jo interesus, o popiežius, atrodo, jau 
nieko nekontroliuoja. 

Taigi absurdiška, jei girdime iš tų pačių autoritetų, kad jie tikisi iš Brolijos, jog 
ji kovos prieš modernizmą ir liberalizmą Bažnyčioje, ir kai jie mus įtikinėja, kad ir pats 
Popiežius prisijungia ir susitapatina su ta kova! Jie sako mums, esą popiežius yra mūsų 
pusėje, tik nenori to skelbti. Jis esąs už tradicines Mišias, bet niekad to nepasakys, nes 
tai sukeltų daug prblemų Bažnyčioje... 

Ar tiesa tai, ar ne? 

Tarp kitko, įdomus faktas: paskutinės nominacijos komisijoje Ecclesia Deivyko 


nežinant tam žmogui, kuris asmeniškai iš popiežiaus gavo įgaliojimą sureguliuoti mūsų 
„problemą“. Tai susiję su pasiruošimu spręsti mūsų klausimą — teigia kard. Hoyos. Ar 
tai reiškia, kad naujosios kolegijos mūsų problmai spręsti sudėtis bus panaši į dabartinės 
komisijos Ecclesia Dei sudėtį? Kardinolas gerai žino, kad nenorime turėti nieko bendro 
su Ecclesia Dei, ir į tokią mūsų poziciją žiūrėjo teigiamai. Tačiau juk ne jis valdo Bažnyčią! 
Galime klysti, bet vis dėlto manome, kad naujų paskyrimų [į Ecclesia Dei] faktą reikia 
interpretuoti kaip Valstybės sekretoriato ir Prancūzijos vyskupų, o gal net masonerijos 
įsikišimą. Kadangi kardinolas Hoyos yra artimas popiežiui, o mūsų derybos su Roma ir 
remiasi būtent jais, galime daryti išvadą, kad progresistai pabandė pasipriešinti kardinolo 
veiksmams griebdamiesi naujų paskyrimų komisijoje Ecelesia Dei. Kiti tuose 
paskyrimuose įžvelgia stipraus apynasrio uždėjimą, kad būtų galima vadelėmis nulaikyti 
per daug dinamiškus tradicionalistus. 


2. Iš kur atsirado Brolijos įžanginės sąlygos? 


Aukščiau aprašytų Romos prieštaringumų akivaizdoje buvo būtina iš Romos 
reikalauti kažkokio konkretaus veiksmo, kuriuo visiems būtų parodyta, kad iš tiesų 
daromas geros valios gestas Tradicijai. Dar daugiau, jeigu būtų prieita iki susitarimo su 
Roma, iškiltų absoliuti būtinybė būti tikriems, kad bus nepajudinamai išsaugotos 
tradicinės apeigos. Oficialus patvirtinimas, kad Tridento Mišios nebuvo panaikintos, 
ilgiems metams (jei ne visam laikui) sukliudytų Romai drausti Mišias celebruojamas 
pagal Šv. Pijaus V ritualą. Tokio poelgio nauda visai Bažnyčiai būtų neįkainojama. 
Pagaliau būtų įvykdytas teisingumas. Taip pat tai būtų Romos geros valios mūsų atžvilgiu 
testas. Jeigu Roma pasiruošusi užsikrauti ant pečių visas problemas, kurios neabejotinai 
iškils daugelyje vyskupijų dėl tradicinių Mišių sugrąžinimo, tai galbūt taip par bus 
pasiruošusi priimti visus kaltinimus ir konfliktus, kurie kils dėl mūsų „susivienijimo“. 
O tradicines Šv. Mišias aukoti trokštantys, bet dar nedrįstantys kunigai pajustų didžiulį 
palengvėjimą. 

„Ekskomunikos" atšaukimo reikalavome ne dėl to, kad ji būtų mums 
nepakeliama, o dėl to, kad Vatikanas naudoja ją kaip baubą, kuriuo atbaido gerus 
tikinčiuosius, kurie, jos nesant, prisijungtų prie mūsų. Ši cenzūra buvo viena iš 
sėkmingiausių Romos priemonių nustumti mus į pašalę. Dėl to būtina prašyti tos pačios 
Romos, kuri siūlo susitaikymą, pašalinti tą kliūtį. Kartoju, kalbama visiškai ne apie 
mus, ar apie betarpiškai su mumis susijusį troškimą, bet apie tikinčiųjų gerovę. Sunku 
net įsivaizduoti naudą, kurią jie iš to gautų. 


3. Brolijos pozicija 


Vatikano sukurtos situacijos akivaizdoje mūsų nuostata yra aiški — jokių 
pakeitimų, jokių nuolaidų esminiuose dalykuose! 

Pirmasis principas, kuris apibrėžia mūsų veiklą, yra būtinybė išsaugoti Tradicijos 
lobius: doktriną, liturgiją ir discipliną. Viešpats Dievas leido mums paveldėti didžiausius 


šventosios Bažnyčios lobius. Negalime jais prekiauti — turime juos išsaugoti net mūsų 
kraujo kaina. 

Antras principas kyla iš apmąstymų apie Bažnyčią: nesame a priori palankūs 
„bendro pobūdžio" diskusijai, tačiau numatome galimybę gauti netikėtą malonę, kurios 
nuoširdumą, prieš imantis bet kokių tolesnių žingsnių, visgi reikia patikrinti. 

Kadangi Romos nuostata iki šiol iš esmės nepasikeitė, nors tam tikri nusilpimo 
ir autoriteto praradimo ženklai tampa vis akivaizdesni, nepasitikėjimas toliau dominuoja. 
Ber kuriuo atveju, kadangi Roma siekia suartėti su mumis, bandysime iš to išgauti kuo 
daugiau gero Bažnyčiai. Priėjome naują mūsų kovos už katalikų Tradicijos sugrįžimą 
etapą, o ta kova yra aukščiausiu laipsniu antgamtinė. Nekontroliuojamos emocijos — 
nepagrįsti nuogąstavimai ar euforinis apakimas būtų didelė kliūtis suvokti realybę ir 
tinkamai elgtis. 

Labiau nei bet kada turime imtis antgamtinių priemonių, ypač maldos, 
pasiaukojimo ir sąžiningo savo pareigų atlikimo. Neleiskime, kad mus per daug užimtų 
laikinieji dalykai. Labiau nei bet kada turime sekti arkivyskupu Lefebvre, kuris sakydavo, 
kad negalima aplenkti Dievo Apvaizdos, kuri visada apsireiškia savo laiku. Neturėtume 
iš anksto atmesti Dievo Apvaizdos įsikišimo galimybės tame reikale, kuris taip glaudžiai 
siejasi su visos Bažnyčios likimu, tačiau mūsų pareiga yra vertinti visus įvykius kartu 
išsaugojant pasitikėjimą Dievu ir didelę dvasios ramybę. 

Veikdami tokioje dvasioje, tarpininkaujant kard. Castrillonui, Šventajam Tėvui 
įteikėme pranešimą apie diskusijos pristabdymą bei veikalą apie Novus Ordo Missae. Jis 
analizuoja deformuotą teologiją, kuri yra naujosios liturgijos pamatas ir jos prieštaravimų 
Tikėjimui šaltinis. Tas darbas gali nepatikti daugeliui asmenų Romoje ir kitur... Tačiau 
svarbiausia, kad jis prisidės prie tikrosios Romos liturgijos ir katalikų Tradicijos 
atstatymo. 


2001 vasario 28 d. 


Lietuvos Vyskupų Konferencijos 
kreipimasis į kunigus ir tikinčiuosius 


2002 0225 


Lietuvos tikintieji kai kuriose parapijose susiduria su Pijaus X kunigų brolijos 
veikla. Todėl mes, Lietuvos vyskupai, norime kunigams ir tikintiesiems išdėstyti 
Katalikų Bažnyčios poziciją. 


Pijaus X kunigų brolija 


Pijaus X kunigų brolijos narius vienija priešiškumas Katalikų Bažnyčios atsinaujinimo 
doktrinai ir praktikai. Broliją 1970 m. Šveicarijoje įkūrė arkivyskupas Marcelis Lefebvras, 
nepriėmęs Vatikano II Susirinkimo nutarimų. Be popiežiaus leidimo 1988 m. suteikęs 
vyskupo šventimus keliems kunigams, jis užsitraukė ekskomuniką (buvo atskirtas nuo 
Bažnyčios). Brolijos veikla buvo plečiama Prancūzijoje, Vokietijoje ir Lenkijoje. 
Pastaraisiais metais arkivyskupo M. Lefebvro sekėjai įsikūrė ir Lietuvoje, įsteigdami 
Pijaus X kunigų brolijos namus Vilniuje ir plėsdami savo veiklą kituose miestuose. 


Lietuvos tikintieji kartu su visuotine Bažnyčia priėmė Vatikano II Susirinkimo nutarimus 
ir liturginį atsinaujinimą. Tenka apgailestauti, kad atsinaujinimo priešininkai, 
jausdamiesi esą katalikybės gynėjai, iš tikrųjų daro didelę žalą Bažnyčiai, ardydami jos 
vienybę ir klaidindami tikinčiuosius. 


Brolija savo veiklos Lietuvoje tikslą apibrėžia taip: „suteikti tikintiesiems, jaučiantiems 
pareigą išsaugoti Bažnyčios tradiciją, galimybę dalyvauti tradicinėje liturgijoje (pagal 
popiežiaus Jono XXIII 1962 m. aprobuotas liturgines knygas), priimti šventuosius 
Sakramentus jų autentiška katalikiška forma, sužinoti visą ir nepakeistą katalikų doktriną, 
perduodamą neklystamo Bažnyčios magisteriumo" (Brolijos informacinis leidinys 


„Pulkim ant kelių. Už katalikų tradiciją", 1999 Nr. 6, p. 4). 


Pijaus X kunigų brolija bando diskredituoti Bažnyčios pastangas atsinaujinti, 
vadovaudamasi prieštaringu Tradicijos suvokimu. Jie vienintele teisinga ir nekintama 
Bažnyčios tradicija priima ir laiko tik XVI a. įvykusio Tridento Susirinkimo mokymą 
ir popiežiaus Pijaus V patvirtintą liturgiją. Laikantis tokio požiūrio, reikėtų teigti, kad 
iki tol vykusių Bažnyčios susirinkimų mokymas buvo klaidingas, arba XVI a. Bažnyčios 
mokymas ir liturgija buvo klaida, nes tai irgi buvo Bažnyčios atsinaujinimo išraiška. 
Kaip galima pripažinti Bažnyčios mokymo neklaidingumą, jeigu vieno Susirinkimo 
mokymas priimamas, o kito Susirinkimo — atmetamas. 


Apaštališkoji Tradicija negali būti tapatinama tik su kurio nors laikmečio Bažnyčios 
mokymu. Bažnyčia skelbia krikščioniškąsias tiesas, skaitydama laiko ženklus. Vatikano 

II Susirinkimas moko, kad „Šventosios Dvasios globojama, ši apaštalų kilmės Tradicija 
Bažnyčioje pažengia pirmyn, nes didėja ir perduotų dalykų, ir žodžių supratimas, tiek 
dėl tikinčiųjų kontempliacijos bei gilinimosi, visa svarstant savo širdyje (plg. Lk 2, 19 
ir 51), tiek dėl dvasinių dalykų, kuriuos jie patiria, giluminio suvokimo, tiek dėl mąstymo 
tų, kurie su paveldėta vyskupyste yra gavę tikrą tiesos charizmą. Tad Bažnyčia per 
šimtmečius vis toliau žengia į dieviškosios tiesos pilnarvę, kol išsipildys Dievo žodžiai" (Dei 


Verbum, 8). 
Lefebvro pozicija Vatikano II Susirinkimo atžvilgiu 


Arkivyskupas M. Lefebvras ne- 
pritarė Vatikano II Susirinkimo 
Religinės laisvės deklaracijai, nes, 
jo manymu, pripažinti religijos 
laisvę reikštų į tą patį lygmenį 
sustatyti Katalikų Bažnyčios skel- 
biamą tiesą ir kitaip tikinčiųjų 
klaidą. Bet Susirinkime buvo 
pabrėžtas visuotinis įpareigojimas 
ieškoti tiesos ir atitinkamai pagal 
ją gyventi. Katalikų Bažnyčia 
išlieka šioje tiesoje, tačiau ši tiesa 
neturi būti primetama jokia išorine 
prievarta kitiems. 


Arkivyskupas M. Lefebvre su Šv. Tėvu Pijumi XII, kuris paskyrė jį apaštaliniu 
delegatu 18 Afrikos valstybių. Palaimintasis Jonas XXIII paskyrė jį Sv. Sosto 
asistentu ir pakvietė dalyvauti komisijoje, ruošiančioje Vatikano II Susirinkimą. 


Arkivyskupas M. Lefebvras nepritarė ir Susirinkimo Dekretui apie ekumenizmą bei 
Bažnyčios santykių su nekrikščionių religijomis deklaracijai. Anot jo, ekumeninis 
procesas reiškia katalikų tikėjimo dalykų atsižadėjimą. Susirinkimas moko, kad „vienybės 
atkūrimas yra visos Bažnyčios, tiek tikinčiųjų, tiek ganytojų, rūpestis, ir kiekvienas 
pagal išgales turėtų jo siekti tiek kasdieniu krikščionišku gyvenimu, tiek teologiniais ir 
istoriniais tyrinėjimais. Jau pats šis rūpestis tam tikru būdu atskleidžia visus krikščionis 
vienijančio ryšio buvimą ir veda į visišką ir tobulą maloningojo Dievo norimą 
vienybę" (Unitatis redintegratio, 5). „Mūsų laikais, kai žmonių giminė diena po dienos 
vis glaudžiau vienijasi ir plečiasi ryšiai tarp įvairių kraštų, Bažnyčia atidžiau apsvarsto 
savo santykius su nekrikščionių religijomis. Vykdydama savo uždavinį — tarp žmonių ir 
net tarp tautų ugdyti vienybę ir meilę, - ji pirmiausia kreipia dėmesį į tai, kas žmonėms 


bendra ir veda į tarpusavio draugystę" (Nostra aetare, 1). 


10 


Bažnyčios liturgijos atnaujinimas 


Arkivyskupas M. Lefebvras nepriėmė popiežiaus Pauliaus VI 1969 m. patvirtinto 
Mišiolo. Vienintele apeigų kalba pripažino tik lotynų kalbą ir XVI a. popiežiaus Pijaus 
V patvirtintą Mišių liturgiją. 


Amžių tėkmėje nuolat keitėsi šv. Mišių liturginė forma, tačiau jų esmė nesikeitė. Nėra 
nei senų, nei naujų šv. Mišių, nes savo esme jos yra ta pati Kristaus auka, kurią Viešpats 
per Paskutinę vakarienę įpareigojo švęsti Jo atminimui. 


Liturginė kalba turi padėti tikintiesiems sąmoningai dalyvauti Eucharistijos šventime. 
Nuo pirmųjų krikščionybės amžių liturgijoje buvo vartojamos anuomet žmonėms 
suprantamos kalbos (Rytų Bažnyčiose - sirų, koptų, graikų; Vakarų Bažnyčioje - lotynų 
kalba). Vatikano II Susirinkimas liturginėje konstitucijoje Sacrosanctum Concilium 
apie liturgiją, jos pobūdį ir tikinčiųjų dalyvavimą joje sako: „Maldingoji Motina 
Bažnyčia, idant krikščionių tauta liturgijoje garantuotai gautų gausių malonių, trokšta 
uoliai pasirūpinti bendru pačios liturgijos atnaujinimu. Mat liturgija susideda iš 
nekintamosios liturgijos dalies, nes ši įsteigta Dievo, ir kintamųjų dalių, kurios laiko 
būvyje gali ar net turi kisti, jeigu į jas prasismelkia tai, kas mažiau dera su pačia liturgijos 
vidine prigimtimi arba kas pasidaro mažiau tinkama. Liturginius tekstus ir apeigas 
atnaujinant reikia sutvarkyti taip, kad jie aiškiau atskleistų šventus dalykus, kuriuos 
išreiškia, ir kad krikščionys pajėgtų juos kiek galima lengviau suprasti bei pilnai, aktyviai, 
bendruomeniškai į juos įsijungti"(SC, 21). 


Nors oficialia liturgine kalba lieka lotynų kalba, tačiau Susirinkimas pabrėžia, kad „tiek 
Mišiose, tiek teikiant sakramentus, tiek kitose liturgijos dalyse daug naudos žmonėms 
gali atnešti gimtosios kalbos vartojimas" (SC, 36). Vietinės kalbos vartojimas liturgijoje 
atitinka Susirinkimo siekį, kad „krikščionys nebūtų tarsi svetimi arba nebylūs šio tikėjimo 
slėpinio stebėtojai, bet, gerai jį suprasdami, per apeigas ir maldas sąmoningai, pamaldžiai 
ir aktyviai dalyvautų šventajame vyksme" (SC, 48). 


Kreipimasis į kunigus ir tikinčiuosius 


Paskutinės vakarienės metu Jėzus kreipėsi į apaštalą Simoną Petrą: „Aš meldžiausi už 
tave, kad tavasis tikėjimas nesusvyruotų. O tu savo ruožtu stiprink brolius!" (Lk 22, 
32). Išganytojas čia aiškiai pabrėžia, kad Petru ir jo įpėdiniais tikėjimo ir doros dalykuose 
visada ir visiškai galime pasitikėti, nes pats Jėzus už Petrą meldėsi, kad jis išlaikytų 
nesvyruojantį tikėjimą. Uola, ant kurios pastatyta Kristaus Bažnyčia, t. y. popiežiai, 
visada pasilieka ypatingoje Kristaus globoje. O kirų Bažnyčios narių tikėjimą, neišskiriant 
nė apaštalų bei jų įpėdinių vyskupų, turi stiprinti Petras ir jo įpėdiniai. „O tu, [Petrai], 
stiprink brolius." Vyskupai tik vienybėje su popiežiumi yra neklaidingi tikėjimo ir doros 
dalykuose. Kas atsiskiria nuo Petro, nebepasilieka tiesoje, jo nebestiprina Petras, už 
kurį tik vieną ypatingu būdu meldėsi Jėzus. „Ką tu [Petrai] suriši žemėje, bus surišta ir 


11 


danguje, ką tu [Petrai] atriši žemėje, bus atrišta ir danguj-" (Mt 16, 19). 


Mieli kunigai, mes jus raginame Eucharistinę auką ir kitus sakramentus švęsti su didele 
pagarba, kad kilniai atliekamos apeigos nuolat ugdytų tikinčiosios liaudies tikėjimą ir 
visus telktų Viešpaties garbinimui drauge su visuotine Bažnyčia. Kreipkime ypatingą 
dėmesį į liturginės katechezės parapijoje svarbą. Siekime, kad tikintieji, gerai suvokdami 
šventųjų apeigų esmę ir prasmę, dieviškoje liturgijoje dalyvautų sąmoningai, pamaldžiai 
ir aktyviai (plg. SC, 48). 


Rengiant bažnyčioje įvairias pamaldas (pvz., vidinio išgydymo, atsinaujinimo ir pan.) 
bei parenkant jų atlikimo formas, tebūna jautriai atsižvelgiama į esamas pastoracinės 
veiklos aplinkybes ir sąlygas. Rengiamos pamaldos turi nedaryti žalos tikėjimui ir neardyti 
parapijos bendruomenės vienybės. Jos turi tikrai teikti Viešpačiui šlovę. Svarbesniais 
atvejais pastoracinius sumanymus būtina derinti su vietos ordinaru. 


Mielus tikinčiuosius raginame kartu su visuotine Kristaus Bažnyčia uoliai puoselėti 
tikėjimą, ugdyti sąmoningą liturginį gyvenimą, rūpintis Bažnyčios vienybe. Būkite 
jautrūs vieni kitiems, kad visi tuose pačiuose Dievo namuose - parapijos bažnyčioje — 
galėtumėte patirti dvasios atgaivą ir jaustis kaip viena šeima. Nesiduokite suklaidinami 
tų žmonių, kurie ardo Bažnyčios vienybę ir daro žalą tikėjimui. Kartu su apaštalu 
Pauliumi raginame: „Su visu nuolankumu bei meilumu, su didžia kantrybe palaikykite 
tarpusavio meilę, uoliai sergėkice Dvasios vienybę taikos ryšiais. Vienas kūnas ir viena 
Dvasia kaip ir esate pašaukti į vieną savo pašaukimo viltį“ (Ef 4, 2-4). 


Arkivyskupas Sigitas TAMKEVIČIUS 


Lietuvos Vyskupų Konferencijos pirmininkas 


Kardinolas Audrys Juozas BAČKIS 


Lietuvos Vyskupų Konferencijos vicepirmininkas 

Kun. Edmundas Naujokaitis 


tgalį Tėvynę 


Kun. E. Naujokaičio primicijose Kaune dalyvavę kunigai ir seminaristai. 
Garbingi svečiai - kun. K. Steblin - Brolijos vyresnysis Rytų Europoje, 
Latvijos graikų apeigų katalikų bierarcbai. 


Po šešerių metų studijų katalikybės, baroko ir alaus krašte Bavarijoje, iš Visagalio 
malonės gavęs kunigystės šventimus, grįžau į Tėvynę. Mano vyresnybė paprašė mane 
trumpai parašyti apie didžiąją savo gyvenimo šventę ir įspūdžius grįžus Lietuvon. 

Esu kaunietis, su tėvais lankydavau Jėzaus Prisikėlimo parapiją. Vilniuje 
studijavau architektūrą. Buvau pakviestas į šv. Ignoto rekolekcijas, vedamas Šv. Pijaus 
X Brolijos kunigo Karl Stehlin. Per jas atradau gilesnį religinį gyvenimą, o vėliau ir 
Dievo pašaukimą kunigystėn. Šv. Ignoto rekolekcijos, Fatimos Dievo Motina, Rožančius 
ir Karmelio škaplierius, tradicinės Šv. Mišios - per šias Dievo dovanas radau kelią į savo 
antgamtinę Tėvynę - visų laikų Katalikų Bažnyčios Tradiciją. 

Atgal į Tėvynę, ,,a4 fontes"- prie šaltinių - prie Europos civilizacijos šaknų, prie 
mano protėvių tikėjimo! - tokia buvo mano nuostata. Bažnyčios istorija, dogmos istorija, 
liturgika tapo mano mėgstamiausiais dalykais seminarijoje. 

Galiausiai, 2002 m. birželio 29 d. „Introibo ad altare Dei, ad Deum, gui laetificat 
iuventutam meam“ („„Prisiartinsiu prie Dievo altoriaus, prie Dievo, kuris džiugina 
mano jaunystę" - Ps. 42 - tradicinių Šv. Mišių įžanga). Nuo šiol mano Tėvynė - altorius, 
ant kurio mano rankomis pats Viešpats Jėzus Kristus kasdien atnaujina savo atpirkimo 
Auką už mano ir viso pasaulio nuodėmes. 

Mane įšventino vienas iš keturių Brolijos vyskupų - Mons. Alfonso de Galarreta,. 
Šventimuose dalyvavo apie 100 kunigų ir apie 5000 tikinčiųjų. Mano pirmosios šv. 
Mišios - Bavarijos šventovėje Altėtinge. Liepos 20 d. Kauno kultūros rūmuose aukojau 
primicijų Mišias gimtajame mieste, jose dalyvavo apie 150 žmonių. Profesionalus choras 
iš Minsko puikiai giedojo polifonines Mišias, kun. Karl Stehlin pasakė pamokslą apie 
kunigystės paslaptį. „Nunc dimitis servum tuum Domine" (Lk 2, 29). 

Grįžau į savo brangią žemiškąją Tėvynę. Kokie gi pirmieji įspūdžiai? Per kelias 
savaites spėjau pamatyti pasibaisėtiną Bažnyčios padėtį Lietuvoje - net močiutės nebežino 
elementarių katekizmo tiesų, kunigai daro biznį, gyvena su moterimis, riejasi tarpusavy, 
o kai viskas nusibosta - žudosi. Palikite parapiją penkis metus be kunigo ir jie ims 
garbinti savo gyvulius, rašė šv. Arso klebonas. O iš kur gi kunigai, jei jų niekas rimtai 
neformuoja, neskatina? Argi ne žiauru reikalauti iš kunigo, kad laikytųsi celibato, griežtos 
moralės, o neleisti jam semtis jėgų iš Bažnyčios tradicinės doktrinos, tikros liturgijos? 
1962-72 m., „pučiant gaiviems reformų vėjams“, pasaulyje oficialiai laicizavosi 21 
320 kunigų, o iš viso kunigystę metė apie 40 000 ganytojų. Šių merų moralinis skandalas 
JAV - kunigų identiteto krizės vaisius. Pačioje Amerikoje jau atvirai kalbama (K. Novak 
darbuose), kad šis skandalas yra logiška II Vatikano reformų pasekmė. Kada žiniasklaida 
sukels tokią krizę Lietuvoje? Tai tik laiko klausimas. 

Ponas Pranas Marcinonis iš Miroslavo (Alytaus raj.) sukėlė šiokį tokį sujudimą 
Lietuvoje ir kai ką privertė susimąstyti. Senas kovotojas už Lietuvos laisvę, aktyvus 
parapijos tarybos narys, ištremtas iš savo bažnyčios. Šis nedidelio teologinio išsilavinimo 
senolis buvo pirmas Lietuvoje, kuris garsiai pasakė „Karalius nuogas!" Nors pono Prano 
veikla kyla iš asmeninės iniciatyvos, bet Lietuvos vyskupai ją kažkodėl susiejo su Šv. 
Pijaus X Brolija ir paskelbė kreipimąsi, kurį, savo vyresnybės pavestas, drįsčiau 
pakomentuoti. 


„o Brolijos narius vienija priešiškumas Katalikų Bažnyčios atsinaujinimo 
doktrinai ir praktikai." 


Brolijos šv. globėjo Pijaus X šūkis „Visa atnaujinti Kristuje" - ir mūsų šūkis. 
„Ecclesia semper reformanda" („„Bažnyčia nuolat reformuotina") - visų laikų bažnytinio 
gyvenimo principas. Brolijos statutai įgyvendina aktualiausias Tridento ir Vatikano II 
Susirinkimų nuorodas dėl seminaristų ruošimo, dėl bendruomeniško pasaulietinės 
dvasininkijos gyvenimo, dėl pastoralinių metodų, panaudojant moderniųjų laikų 
siūlomas priemones. Brolija nenori grįžti į „Golden Afties" („auksinį šeštąjį dešimtmetį“ 
- red.) ir aiškiai kritikuoja klaidas darytas /47 Vatikano II Susirinkimo. Arkivysk. Lefebvre 
- modernios pažangios Šiaurinės Afrikos Bažnyčios kūrėjas, didis sielovadininkas. 

Bet atsinaujinimu negalima vadinti to, kas yra akivaizdus griovimas. Bažnytinių 
pastatų „atnaujinimas“ senamadišku 60-jų stiliumi yra vandalizmas ir ikonoklazmas, 
nusikaltimas Europos kultūrai. Roko ir klounų Mišios yra degradacija, o ne Bažnyčios 
atjaunėjimas. O ką jau kalbėti apie teologijos mokslo ar seminarijų disciplinos' 
„atnaujinimą“... 

„o. arkivyskupas Marcelis Lefebvras, nepriėmęs Vatikano II susirinkimo 
nutarimų“. 


Arkivysk. Lefebvre buvo vienas iš aktyviausių Susirinkimo ruošėjų ir dalyvių, 
jis pasirašė visus jo nutarimus (išskyrus ,, Gaudium et spes "ir „„Dignitatis humanae', nes 
juose neigiamas Kristaus socialinis karališkumas - Pijaus XI mokymas, kurį arkivyskupas 
iki mirties gynė). Jis ne kartą teigė, kad pripažįsta visą Vatikano II Susirinkimą, bet 
interpretuotą visų prieš tai buvusių Susirinkimų šviesoje. To laikosi ir jo įkurta Brolija. 


„Jis užsitraukė ekskomuniką". 


Ne viena nepriklausomų kanonų teisės specialistų daktarinė disertacija įrodė, 
kad ši bausmė pagal bažnytinę teisę yra negaliojanti, nes nėra schizmatinio akto ir 
bausmės uždėtos nesilaikant proceso normų. Tai yra svarbus juridinis pagrindas įrodyti 
1988 vyskupų konsekracijos teisėtumui. Žinoma, šios bausmės paskelbimas yra skaudi 
žaizda Brolijai ir mes prašome Romą ją atšaukti. 


„Brolijos veikla buvo 
plečiama Prancūzijoje, 
Vokietijoje ir Lenki- 
joje“. 


Brolija įkurta Švei- 
carijoje, iš ten iš karto 
išplito į Prancūziją, Vo- 
kietiją ir JAV, o dabar 
veikia 54 pasaulio šalyse 
nuo Estijos iki Fidžio. 
Brolijos veiklą remia daug 
Tradicijai ištikimų vie- 
Kun. E. Naujokaičio primicijose dalyvavo įvairių  nuolių bendruomenių 1f 
Lietuvos miestų ir užsienio šalių tikintieji. Salė parapinių kunigų. Zi- 
išpuošta baltai geltonomis Vatikano vėliavomis, noma 450 Brolijos kuni- 
liudijančiomis Brolijos ištikimybę katalikiškajai gų yra labai mažai, palygi- 
Romai ir Bažnyčios vienybei. nus su senesnėmis kon- 
gregacijomis. 


„Atsinaujinimo priešininkai ... iš tikrųjų daro didelę žalą Bažnyčiai, ardydami 
jos vienybę". 


Vienybė yra brangi vertybė, tačiau vienybės pagrindas yra tai, kas mus vienija 
su Kristumi ir jo visu mistiniu kūnu dangyuje, skaistykloje ir Bažnyčios istorijoje. O tai 

yra bendra tikėjimo doktrina ir organiškai auganti Bažnyčios Tradicija. Pavyzdžiui 
lotynų kalba visais laikais buvo Bažnyčios vienybės ramstis, dabar jos nebemoka net 
teologai. Tai priešinga pasaulio integracijos procesui, nukertamas ryšys su Antikos ir 
Viduramžių kultūra. Vietoj to perimsime JAV Coca Cola „kultūrą“ Imkime pavyzdį iš 
žydų - per 20 metų visi Izraelyje išmoko hebrajiškai, nors ši kalba daug sunkesnė už 
lotynų! Žydai tam pasiryžo todėl, kad brangina savo identitetą. O kaipgi mes? 

Į Lietuvą Brolija ateina ne poliarizuoti ar skaldyti, o siūlydama jungtis prie 
visuotinės katalikybės Tradicijos. Mes nesiimsime asmeniškų intrigų, populizmo ar 
agitacijos prieš ganytojus. O jei mūsų veikloje pastebėsite ką nors neatitinkančio artimo 
meilės dvasios, mielai priimsime kritiką. Mes nenorime kurti „savo“ Bažnyčios šalia 
Lietuvos Katalikų Bažnyčios, priešingai - siūlome visiems jos nariams savo 
bendradarbiavimą ir pagalbą. 


„Jie vienintele teisinga ir nekintama Bažnyčios tradicija priima ir laiko tik XVI 
a. įvykusio Tridento Susirinkimo mokymą ir popiežiaus Pijaus V patvirtintą 
liturgiją". 


A ww. Brolija pripažįsta visus Bažnyčios 
. Susirinkimus nuo Jeruzalės iki II Vati- 
kano imtinai. Tačiau tarp visų Susi- 
rinkimų yra tęstinumas, ,,Consensus 
Ecclesiae“ . Jei kuris nors Susirinkimas 
ar popiežius dogmatiniuose ar pas- 
toraliniuose klausimuose šio tęstinumo 
nesilaiko, jis nusižengia Bažnyčios 
vienybei. Pvz. Konstancos Susirinkimas 
XV aa. klydo, remdamas konsiliarizmą ir 
pataikaudamas husitams. Popiežius Pijus 
XI neatleistinai klydo uždarydamas ,„Ac- 
tion francaise“ judėjimą Prancūzijoje, 
pasmerkdamas tūkstančius Christeros 
mirčiai Meksikoje ir naiviai remdamas 
Vatikano ostpolitiką santykiuose su 
Lenino Rusija. Taip pat galima kri- 
tikuoti Vatikano II Susirinkimo pas- 
toralinius nutarimus, kurie nėra dog- 
matizuoti ir kurių vaisiai labai blogi. 

Brolijos naudojama liturgija yra 
patvirtinta ne tik šv. Pijaus V, bet ir 
palaimintojo Jono XXIII. Ši liturgija 
Pirmosios Šv. Mišios Tėvynėje - pagal buvo visur įprasta iki 1970 m. Joks 
pusantro tūkstantmečio senumo Romos popiežius iki šiol jos formaliai nepanai- 
ritualą. Šis ritualas išugdė šv. Kazimierą | kino. 

„Kaip galima pripažinti Bažnyčios mokymo neklaidingumą, jeigu vieno 
Susirinkimo mokymas priimamas, o kito Susirinkimo - atmetamas". 


Bažnyčios mokymas pretenduoja į neklaidingumą tik Vatikano I Susirinkimo 
nurodytomis salygomis: 

- doktrinos ir moralės srityje; 

- iškilmingai patvirtintas popiežiaus „ex caibedra"; 

- paskelbtas visiems privalomu tikėti kaip Dievo apreikštas. 
Vatikano II Susirinkimas tokio mokymo nenorėjo skelbti. Brolija ne savo nuožiūra 
pasirenka, kokius Bažnyčios nutarimus priimti, o kokius ne. Jei vienas mokymo 
dokumentų savado „Denzinger" numeris prieštarauja kitam, po II Vatikano paskelbtam, 
kyla dvejonės situacija, ir joje kiekvienas katalikas turi teisę laikytis ankstesniojo mokymo 
kaip saugesnio. 


„Apaštališkoji Tradicija negali būti tapatinama tik su kurio nors laikmečio 
Bažnyčios mokymu. Bažnyčia skelbia krikščioniškąsias tiesas, skaitydama laiko 


ženklus". 


Žinoma, būtina prisitaikyti prie kiekvieno laikmečio sąlygų ir poreikių, bet ne 
prie to laikotarpio paklydimų. Atsinaujinimas - tai ne plaukimas pasroviui, visos 
Bažnyčios reformos buvo plaukimas prieš laiko dvasią: prieš Tamsiųjų Viduramžių 
feodalų prievartą Bažnyčiai, prieš Renesanso neopagonybę, prieš Švietimo epochos 
racionalizmą, prieš liberalizmą. O visų laikų modernistai padlaižiauja epochos 
ideologijoms: cezaropapizmui, Renesanso žmogaus kultui, Švietimui (Pistojos sinodas 
XIX a. pr.) liberalizmui (amerikanistai), nacizmui (tarpukario Vokietijos modernistai, 
pvz. Karl Adam), komunizmui (pokario neomodernistai), pliuralizmui (Hans Kūng, 
feministinė teologija...) 

Modernisrai išsirankioja iš kiekvienos epochos ar mokymo tai, kas jiems 
naudinga: iš pirmykštės Bažnyčios perima neaiškią teologinę kalbą, o pamiršta jos 
priešinimąsi pasauliui ir kankinių dvasią, sutinkant geriau mirti nei dalyvauti kitų religijų 
apeigose; iš Rytų Bažnyčios - ūkanotą misticizmą, o ne pagarbą liturgijos sakralumui ir 
askezę; iš šv. Pranciškaus - sentimentalų XIX a. stereotipą apie jį, o ne jo neapykantą 
islamui ir neturto dvasią. Modernistai esą kovoja prieš šaltą legalizmą ir pabrėžia meilę, 
tačiau Broliją bando įveikti sausa kanonų raide ir persekiojimu. 

Brolija remia gyvą Tradiciją. Jei Tradicija mirusi, ji nebėra „iraditio“- gyvas 
vertybių perdavimas - o senienų muziejus. Kiekviena karta turi perimti Tradicijos lobį, 
ji gyvai įsisavinti, praturtinti ir perduoti toliau. Tradicija vystosi organiškai: negalima 
atmesti dogmos progreso (vis gilesnis Eucharistijos supratimas, mariologijos plėtojimas, 
scholastikos sistema), negalima išmesti per tūkstančius metų augusio Romos ritualo ir 
vietoj jo sukomponuoti naujo, kaip tai padarė Naujųjų Mišių kūrėjas mons. Bugnini. 

1960-aisiais labiausiai rėkiantis „laiko ženklas" buvo sparčiai išplitęs ateistinis 
komunizmas. Arkivysk. Lefebvre ir 500 II Vatikano tėvų reikalavo šį ženklą skaityti ir 

įvertinti. II Vatikanas tylėjo. 

Ošių dienų ryškiausias laiko ženklas yra visuotinė Bažnyčios krizė ir modernizmo 
išsisėmimas. Ateina kontrrevoliucijos laikai. Kaip po šaltų švietimo laikų nerikėtai kilo 
romantizmas, kaip po liberalizmo atėjo tarpukario Bažnyčios sužydėjimas, kaip netikėtai 
žlugo komunizmas, taip artėja galas ir dirbtinei modernizmo ideologijai. Kontrrevoliucija 
nebus griaunanti, o atstatanti, ne pasmerkianti ir kovojanti su asmenimis, o 
džiaugsmingai atrandanti šaltinius, mūsų tikėjimo pagrindą ir stiprybę. 

Kardinolas Suenens pirmasis palygino Vatikano II Susirinkimą su Didžiąja 
Prancūzijos Revoliucija. Arkivysk. Lefebvre išvystė šią paralelę: 

- laisvė = religijos „laisvė“, leidžianti sieloms vergauti klaidai, išstumianti Bažnyčią 

iš viešojo gyvenimo; 

- lygybė = ekumenizmas ir dialogas su kitomis religijomis, virstantis atviru 

irenizmu ir sinkretizmu, kaip matėme šiais metais Asyžiuje; 

-brolybė = kolegializmas, popiežiaus, vyskupo ir klebono asmeninio autoriteto 

griovimas, visur įvedant komisijų, sovietų ir pasauliečių grupių valdymą 

Bažnyčioje. 

Šios revoliucijos šaknys - klaidinga tikėjimo sąvoka (racionalizmas šv. Rašto 
aiškinime, prakticizmas sielovadoje, iracionalus charizmatizmas dvasiniame gyvenime) 
irklaidinga Bažnyčios samprata (visa žmonija esanti jau iš esmės Bažnyčia, „,anoniminiai 
krikščionys", kaip sako Karl Rahner, nėra esminio skirtumo tarp įvairių konfesijų ir 
religijų. Kristaus Bažnyčia tik „„subsistif in“ - yra įgyvendinta - regimoje Katalikų 
Bažnyčioje, o ne yra su ja identiška (Vatikanas II Susirinkimo dokumentas „Lumen 
gentium') Bažnyčia esą yra liaudis iš savo religinio jausmo gimdanti visą doktriną ir 
regimąją organizaciją, o ne gaunanti ją iš viršaus, iš Kristaus per kunigus ir hierarchiją). 
Šios revoliucijos galutinės pasekmės: liturgijos sugriuvimas, bažnytinės muzikos ir 
meno pabaiga, disciplinos ir moralės krizė, visuotinis nusivylimas. 

Bet „pragaro vartai Bažnyčios nenugalės"! Nepasiduokime apokaliptinėms 
nuotaikoms, tai ne pirmas ir ne paskutinis Bažnyčios išbandymas kelionėje link 
amžinybės. 


Brolijos vyresnybė veda dialogą su Vatikano instancijomis ir ragina mus, kunigus 
ir seminaristus, vesti tą dialogą vietos lygmenyje. Pavyzdžiui, Latvijos kardinolas Pujats 
labai palankiai bendrauja su mumis. Mano kurso draugas kun. R. Schneider sėkmingai 
gavo savo parapinę bažnyčią primicijoms su Linco (Austrija) vyskupo Maximilian 
Eidrern ir Vatikano leidimu. 

Paprašiau savo kleboną, gal galėčiau gauti Prisikėlimo bažnyčią Kaune savo 
primicijoms. Klebonas nukreipė mane pas arkivyskupą S. Tamkevičių. Nors trukdžiau 
jį per atostogas, arkivyvyskupas mane tikrai tėviškai priėmė pokalbiui, paklausinėjo, 
papasakojo apie savo seminarijos laikus. Bažnyčios primicijoms nedavė, bet ir neuždraudė 
jų laikyti kitur, nestatė jokių sąlygų. Arkivyskupas labai geranoriškai išklausė mano 

minčių apie situaciją Lietuvoje ir Brolijos nuostatas, sutiko, kad iškilus nesusipratimams, 
reikėtų išsiaiškinti patiems, neleisti žiniasklaidai iškreipti situacijos. 

Brolijos vyresnybė planuoja Lietuvoje įsteigti autonominius namus, kurie veiks 
ir Latvijoje, Baltarusijoje bei Rusijoje. Brolijos kunigai aukos tradicines Sv. Mišias, 
teiks sakramentus, raštu ir žodžiu skleis katalikišką mokymą. Mes nesivelsime nei į 
partinę, nei į bažnytinę politiką, nekariausime prieš hierarchus, pavienius asmenis ir 
organizacijas, o tik geranoriškai kritikuosime klaidingas idėjas ir praktikas. Brolijos 
veiklos centras yra ne polemika PRIEŠ ką nors, o pozityvus darbas UŽ tikėjimo turtus, 
už krikščioniškosios Lietuvos ir Europos kultūrą, už kiekvieno iš mūsų sielos išganymą. 
Kunigas, prieš šventimus vedęs mūsų kursui rekolekcijas, pabrėžė: „„nepasiduokite 
partiniam mąstymui! Esate ne „tradicionalistai“, ne „lefebristai", ne tos ar anos grupuotės 
ar judėjimo šalininkai, o TIESIOG katalikų kunigai. Mūsų karščiausias noras - visų 


dar gyvuojančių sveikų jėgų Bažnyčioje ir visuomenėje būrimas, kad išliktume kas esame 
- katalikai, lietuviai, europiečiai. 


Atgal į Tėvynę! 
Viešpaties malonės pa- 
dedamas, pamažu ra- 
dau kelią į savo dvasinę 
Tėvynę; kiek jėgos leis, 
norėčiau ir kitiems pa- 
dėti ją atrasti. Prašyčiau 
visų „Pulkim ant kelių" 
skaitytojų maldos, kad 
likčiau ištikimas šven- 
tajam pašaukimui ir kad 
visi susitiktume amži- 
nojoje Tėvynėje. 


Iškilmingų pietų metu kun. E. Naujokaitį sveikina Latvijos graikų apeigų katalikų 
kunigas Valerijs Svilsts ir seserys studitės. Įvairių šalių katalikus vienija meilė 
šv. Tradicijai. 


Kartą žurnalistas paklausė arkivyskupo M. Lefebvro: ,„Ekscelencija, ar 
nesijaučiate truputį vienišas?" Vienas tarp visų pasaulio vyskupų, paskutinis mohikanas, 
Donkichotas, kovojantis su vėjo malūnais... Arkivyskupas: „Ne, su manimi yra Svč. 
Dievo Motina, visi angelai ir šventieji, Visų Laikų Bažnyčia!" O ir šioje žemėje jo 
draugų skaičius net ir po jo mirties nuolat auga. 

Taip ir aš - kol kas vienintelis lietuvis Brolijos kunigas, bene vienintelis 
katalikiškos Lietuvos gatvėse su juoda sutana. Tačiau apie vienišumą nėra nė kalbos, 
kasdien patiriu, kad turėsiu draugų ir galėsiu daug kam padėti. Visi, kas jaučiatės vieniši 
su savo tikėjimu ir idealais šiame susvetimėjusiame pasaulyje - burkimės ir gal su Dievo 
padėjimu ką nors nuveiksime! 

2002 07 31 Vilnius 

Ar „Konservatyvusis 
charizmatizmas" 

ir netikri 
apsireiškimai 
suderinami su 
katalikų Tradicija? 


Diakono Edmundo Naujokaičio paskaita 
Panevėžyje 2002 04 07 


Dalyvaujant 50 tikinčiųjų iš įvairių Lietuvos miestų 


Gerbiami panevėžiečiai, leiskite prisistatyti, esu diakonas Edmundas Naujokaitis. 
Kunigas Anselm Ettelt paprašė manęs paskaityti jums trumpą paskaitą. 

Pirmiausia norėčiau Jums pristatyti Šv. Pijaus X Kunigų Broliją. Broliją 1970 m. 
įkūrė arkivyskupas Marcel Lefebvre. Tai kunigų kongregacija, kurios svarbiausias 
uždavinys — seminarijose ruošti gerus katalikų kunigus, perduoti jiems Bažnyčios 
mokymą, dvasingumo tradiciją ir svarbiausia, Šv. Mišių auką tradicinėje lotyniškoje 
liturgijoje. 

Arkivysk. Lefebvre buvo viena ryškiausių asmenybių pokarinėje Bažnyčioje. Pop. 
Pijaus XII įgaliotas, jis vadovavo misijoms visoje prancūzakalbėje Afrikoje ir ten įsteigė 
36 naujas vyskupijas. Nuo 1982 m. jis vadovavo didžiausiam pasaulyje misionierių 
ordinui — šv. Dvasios tėvams. 

Popiežiaus Jono XXIII pakviestas į Vatikano II Susirinkimo parengiamąją komisiją, 
jis daug prisidėjo ruošiant Susirinkimą. Tačiau Susirinkime valdžią perėmė progresistinės 
jėgos, kurios rėmėsi vadinamąja modernistine teologija. Modernistai buvo Bažnyčios 
smerkiami ir persekiojami, nes griovė pačius katalikų religijos pagrindus, atmetė 
tūkstantmetę Bažnyčios Tradiciją ir siekė katalikų tikėjimą priderinti prie klaidingų 
pasaulio ideologijų. Vatikano II Susirinkime modernizmas laimėjo pergalę, jo dvasia 

persmelkė visus šio Susirinkimo nutarimus ir sukėlė iki šiol neregėtą Bažnyčios krizę. 
Arkivysk. Lefebyre Vatikano II Susirinkimą sulygino su Spalio socialistine revoliucija. 

Kaip reagavo pats arkivyskupas? Jis nepradėjo blaškytis, svyruoti. Jis paprasčiausiai 
nutarė tęsti tai, ką darė iki šiol: mokyti tikėjimo tiesų, teikti sakramentus tokiomis 
apeigomis, kokios Bažnyčioje buvo apie pusantro tūkstančio metų ir ruošti kunigus 
taip, kaip jie buvo ruošiami nuo Tridento Susirinkimo laikų. Jo sukurtą kunigų broliją 
kanoniškai įsteigė Lozanos vyskupas, o patvirtino pati Roma. Dabar Brolijai priklauso 
virš 420 kunigų 50—yje pasaulio šalių. 

Arkivyskupo darbas nėra kokia nors savavališka avantiūra. Brolijos kunigai yra 
paprasčiausi Bažnyčiai ištikimi dvasininkai, dirbantys tą parį sielų išganymo darbą, 
kokį dirbo visi kunigai jau 2000 metų. Vien dėl šios ištikimybės ir dėl paklusnumo 
Tradicijai bei visų popiežių mokymui Brolija yra modernistų persekiojama ir šmeižiama. 
Tokį patį persekiojimą dabar patiriame ir Lietuvoje, nors mūsų darbas čia dar tik 
prasideda. Bičiuliaujamasi su protestantais, žydais bei musulmonais; visi yra draugai ir 
broliai, bet vos tik pasigirsta Brolijos vardas, pasilieja neapykantos ir kaltinimų srautas. 

Arkivyskupo ir Brolijos pozicija yra labai paprasta. Mes pripažįstame ir gerbiame 
visus Bažnyčios autoritetus, nes jie yra įsteigti ir įgalioti paties Kristaus. Mes paklūstame 
Šventajam Tėvui Jonui Pauliui II ir nuolat meldžiamės už jį, mes gerbiame Panevėžio 
vyskupo Jono Kaunecko bei visų Lietuvos vyskupų jurisdikciją ir nesisaviname jokios 
valdžios, kokios mums nedavė Bažnyčia. Tačiau kartu mes ramiai nesutinkame su tuo, 
ką šie hierarchai moko ar daro prieš katalikų tikėjimą ir Tradiciją. Mes ne savavališkai 
pasirenkame, ką priimti ir ką atmesti, mes remiamės ne savo išmone ar norais, O 
objekryviomis knygose surašytomis normomis, kurias kiekvienas gali parikrinti. Šios 
normos yra popiežių ir visuotinių susirinkimų mokymas, šv. Raštas, Tradicija, kanonų 
teisė ir tradicinės liturginės knygos. Mus kaltina nepaklusnumu, mums nuolat kartoja 
— jūs schizmatikai, jūs nepaklusnūs. Bet juk Brolijos keliama problema yra tikėjimo 
problema. Brolija nesutinka su reformomis, nes jos prieštarauja mūsų tikėjimui! 
Kodėl nė vienas iki šiol neišdrįso apkaltinti mus erezija? Jei mūsų tikėjimas kitoks 
nei modernistų, kodėl mūsų nevadina klaidatikiais? Kodėl nė vienas teologas dar 
nenurodė nė mažiausio nukrypimo nuo katalikų tikėjimo dogmų mūsų kunigų 
mokyme ar sielovadoje? 

Ko Brolija atėjo į Lietuvą, koks mūsų tikslas? Ką mes galime pasiūlyti Jums, 
Lietuvos tikintieji? Nieko naujo, egzotiško ar kitoniško. Jūs neišgirsite iš mūsų jokių 
naujų teorijų ar dvasinių mokymų. Mūsų kunigai laiko Šv. Mišias, teikia sakramentus, 
sako pamokslus, skatina pamaldumą Švč. Mergelei Marijai. Mes kviečiame Jus vėl 
atrasti tradicinės Romos liturgijos grožį, mokytis iš bažnytinių apeigų pagarbos mūsų 
Viešpačiui šv. Eucharistijoje. Visi katalikų šventieji tapo šventaisiais tik todėl, kad priėmė 
mūsų Viešparies Jėzaus Kristaus malonę Jo įsteigtuose sakramentuose ir dalyvavo Jo šv. 
Mišių aukoje. Išorinės apeigos bei ceremonijos skatino jų pagarbą Dievui, ugdė 
nusižeminimo ir pamaldumo dvasią. Tegul modernistai parodo nors vieną vienintelį 
šventąjį, kuris šventuoju tapo klausydamasis gitarų muzikos bažnyčioje ar priimdamas 
Komuniją į rankas, kaip dabar visur Vakaruose įprasta. 

Brolijos kunigų pamoksluose ir paskaitose jūs išgirsite visą neapkarpytą ir 

neiškreiptą Bažnyčios mokymą apie Švč. Trejybę, apie tikrą Jėzaus Kristaus dievystę, jo 
šventąją Kryžiaus Auką už pasaulio nuodėmes ir apie tikrą istorinį Kristaus prisikėlimą 
iš numirusiųjų. Jūs išgirsite mus kalbant apie vieną, šventą, apaštalinę Romos Katalikų 
Bažnyčią, be kurios nėra išganymo, apie švč. Dievo Motiną Mariją ir jos raginimus 
žmonijai Lurde, La Salete, Fatimoje ir kituose Bažnyčios pripažintuose apsireiškimuose. 
Galiausiai išgirsite apie dangų, skaistyklą ir realią pragaro grėsmę, apie katalikišką moralę 
ir šeimą, apie sveiką dvasinį gyvenimą ir socialinį Kristaus karališkumą. 

Taigi Brolija turi daug ką pasiūlyti Lietuvos tikintiesiems - daug Bažnyčios turtų, 
kurie šiandien sistemingai nutylimi ar net neigiami. Šie turtai nėra kažkokia prabanga, 
smulkmenos, be kurių galima apsieiti. Šie turtai yra būtini amžinajam sielų išganymui. 
Brolijos kažkada nebuvo, jos gali kada nors nebelikti, jos kunigai tėra silpni žmonės, 
jaučiantys tą pačią krizę kaip ir visa Bažnyčia. Bet objektyvi Tradicija, kurią mes, kiek 
leidžia mūsų jėgos, stengiamės skleisti, yra nenugalima. Mes turime Viešpaties pažadą, 
kad pragaro vartai Jo Bažnyčios nenugalės. 

Galima būtų kalbėti apie daugelį Bažnyčios krizės apraiškų: ekumenizmą, 
kolegializmą, religijų laisvę, liturgijos reformą ir t.t. Tai bus kitų paskaitų temos. Visus 
Jus kviečiame jose dalyvauti. Dabar norėčiau pakalbėti apie vieną modernistinių 
judėjimų, kuris grėsmingai plečiasi ir Lietuvoje. Tai charizmatinis judėjimas. 

Šis judėjimas yra tipiškai ir pabrėžtinai protestantiškas. Protestantizmo esmė yra 
puikybė. Protestantai skelbia: mums nereikia Bažnyčios ir jos mokymo, mums nereikia 
popiežiaus, vyskupų ir kunigų, nereikia sakramentų ir švč. Mergelės Marijos 
tarpininkavimo. Mes turime Bibliją ir aiškinam ją, kaip mums patinka. Kiekvienas 
protestantas tam tikra prasme yra pats sau popiežius. 1901 m. Šiaurės Amerikoje kilo 
vadinamasis ,„Pentecostal movement“, sekmininkų judėjimas. Sekmininkai privedė 
protestantizmą ligi kraštutinumo — pati Šventoji Dvasia esą tiesiogiai vadovauja 
kiekvienam, kas gavo vadinamąjį ,„Krikštą Šventąja Dvasia". Šis krikštas esąs svarbesnis 
už įprastinį vandens krikštą. XX a. Šventoji Dvasia esą pakartojo Sekminių stebuklą 
masiškai, visiems to norintiems. Kiekvienas užsimanęs gali gauti vadinamąsias charizmas, 
ypatingas dovanas, pvz., kalbėjimą svetimomis kalbomis, gydymą, pranašavimą. 
Sekmininkų protestantizmas yra jausmo, religinių emocijų kultas, kuriam įtaką padarė 
amerikietiškas sentimentalizmas. Aš jaučiu Šv. Dvasios poveikį, mano asmeninė patirtis 
yra svarbiausia — tai yra sekmininkų superdogma, nustumianti į šalį net Bibliją ir įprastas 
tikėjimo tiesas. Sekmininkai yra agresyviausias ir sparčiausiai plintantis protestantų 
judėjimas. Jo aktyvumą lietuviai gerai pažino iš ,, Tikėjimo žodžio" sektos veiklos. 

Ši perdėta emocijų banga apie 1950 m. persimetė į senąsias protestantų konfesijas 
bei sektas, o 1967 m. -irį Katalikų Bažnyčią. Gimė vadinamasis charizmatinis judėjimas. 
Charizmatikai yra tie patys sekmininkai, remiami modernistinių vyskupų. Tai 
protestantiška sekta Bažnyčios viduje, jos įtakoje jau yra apie 60 mln. katalikų. Lietuvoje 
jie organizuoti į „Gyvųjų akmenų" grupę. Tai yra didelis pavojus jaunimui, manančiam, 
jog tai yra Bažnyčios atsinaujinimas ir atjaunėjimas. 

Charizmatinis judėjimas yra atvirai modernistinis, todėl ne toks pavojingas. Yra 
kitas, daug, pavojingesnis reiškinys. Jis prasidėjo irgi 1950-1960 metais. Turbūt šėtonas 
pamatė, kad daug gerų katalikų, nepaisant modernizmo įtakos, laikosi pamaldumo 

Fatimos ir Medjugorjės regėtojai. Fatima - nuolanki ištikimybė Dievo valiai; 
Medjugorjė - savo pojūčių tenkinimas apgaulingais šėtono apsireiškimais 


Marijai, kalba rožančių, keliauja į jos apsireiškimų vietas. Taigi velnias, kaip yra pratęs, 
apsimetė šviesos angelu ir sukėlė didžiulę netikrų apsireiškimų bangą, suklaidindamas 
milijonus konservatyvių katalikų. Visame pasaulyje išplito šimtai keisčiausių regėtojų, 
apsireiškimų, pranašysčių. Paminėsiu kelis žymesniuosius. Tai ,„Marijos" apsireiškimai: 

Amsterdame (Olandija) apie 1950 m. 

Garabandalyje (Ispanija) apie 1960 m. 

Medjugorjėje (Bosnija) nuo 1981 m. 

Kuo šie apsireiškimai skiriasi nuo kitų, Bažnyčios pripažintų? Pagrindiniai 
skirtumai yra šie: 

1) Šie apsireiškimai pasižymi savo ilgumu. Lurde, La Salete, Fatimoje Marija 
apsireiškė tik keletą kartų, kalbėjo trumpai, kiekvienas jos žodis buvo pilnas gilios 
prasmės. Netikruose apsireiškimuose ,„Marija“ apsireiškinėja šimtus kartų, vos ne 
reguliariai, ir be sustojimo plepa daugybę nereikšmingų banalybių. Tai akivaizdžiai 
prieštarauja Dievo Motinos būdui, kokį jį žinome iš šv. Rašto ir Tradicijos, kur Marija 
kalba labai retai ir tik svarbius dalykus. 

2) Jie skiriasi savo turiniu. La Salete, Fatimoje Marijos kalbos buvo paprastos, bet 
teologiškai labai tikslios, jos perspėjimai labai aktualūs ir priešingi to meto blogybėms. 
Amsterdame, Garabandalyje ir ypač Medjugorjėje ,„Marijos" kalbos pilnos teologinių 
klaidų, ji visiškai nutyli aktualiausias problemas, ypač modernizmo grėsmę ir Bažnyčios 
krizės priežastis. 

3) Jie pilni tuščio emocijų dirginimo, skatina klaidingą stebuklų, pranašysčių ir 
kitų nejaprastų dalykų vaikymąsi, nukreipia tikinčiuosius nuo paprasto nuolankaus 
pamaldumo. 

Imkime, pavyzdžiui, apsireiškimus Medjugorjėje. Čia jau lankėsi virš 20 mln. 
maldininkų. Šeši regėtojai nuo pat pradžių buvo vietos pranciškonų, dalyvaudavusių 

charizmatikų kongresuose ir perėmusių charizmatizmo dvasią, įtakoje. Tad nenuostabu, 
kad 1986 birželio 24 d. apsireiškusioji ,„Marija“, vadinanti save Gospa, įvedė 
palaiminimą rankų uždėjimu, įprastą pas charizmatikus. 1981 spalio 1d. apsireiškusioji 
Gospa skelbia ekumenizmą — visos religijos esą geros. 1982 liepos 24 d. Gospa neigia 
kūnų prisikėlimą pasaulio pabaigoje. Gospa nuo pat pradžių remia vietos vyskupo 
neklausančius pranciškonus. Suspenduotus ir iš ordino išmestus tėvus Prusiny ir Vego 
ji vadina „tikrais šventaisiais". Vietos vyskupas, kuriam pagal Bažnyčios teisę priklauso 
ištirti apsireiškimus, atliko kanoninį tyrimą ir 1984 kovo 24 d. pasmerkė Medjugorjės 
apsireiškimus kaip klaidingus bei uždraudė maldines keliones ten. Tai 1991 kovo 10 
d. patvirtino Jugoslavijos vyskupų konferencija, o 1996 kovo 23 d. ir Tikėjimo mokslo 
kongregacija Romoje. Pranciškonai bei jų rėmėjai nepaklūsta ligi šiol, nes apsireiškimų 
vieta neša milžiniškus pelnus. Jėzuitų kunigas Josef'as Warszawski's nuodugniai ištyrė 
apsireiškimus Garabandalyje bei Medjugorjėje ir pateikė daugybę pavyzdžių, kad čia 
aiškiai matoma šėtoniška įraka. Taigi, Brolija griežtai atmeta tokius Bažnyčios pasmerktus 
apsireiškimus, nes jie kenkia sieloms, atitraukia žmones nuo Fatimos ir kitų tikrųjų 
apsireiškimų, skatina klaidingą charizmatinio tipo pamaldumą ir trukdo imtis 
veiksmingų priemonių Bažnyčios krizei pašalinti. Brangūs tikintieji, nesileiskite 
mulkinami klaidingų pranašų, nesiduokite apgaunami! Ne visi, kurie daug šneka apie 
Mariją ir kalba rožančių, jau yra tikri regėtojai ar dvasiniai mokytojai. Tai tik konservatyvi 
ir pamaldi išorė, po kuria slepiasi charizmatinis modernizmas. 

Lietuvoje dabar labai populiarios kunigo Jono Burkaus knygos, pvz., 
„Apsireiškimai". Tai geras ir pamaldus kunigas, bet jo knygose suplakami tikri ir netikri 
apsireiškimai, skaitytojas sąmoningai klaidinamas, vertinant apsireiškimų turinį ir 
Bažnyčios poziciją jų atžvilgiu. Pvz., kunigas Burkus remia klaidingą modernistinę 
propagandą, esą popiežius jau paaukojo Rusiją Nekaltajai Marijos Širdžiai, kaip to 
Marija prašė Fatimoje, ir kad Sovietų Sąjungos žlugimas reiškia Marijos žadėtąjį Rusijos 
atsivertimą. Tai yra paprasčiausia netiesa. Rusija dar nėra paaukota /2/7 kaip prašė 
Marija ir apie jos atsivertimą katalikybėn negali būti nė kalbos. Taigi tikrai 
rekomenduojame neskaityti kunigo Burkaus knygų ar bent jau kritiškai vertinti jų 
turinį. 

Tas pars, deja, pasakytina ir apie Panevėžio „Dvasinio tobulėjimo centrą". Brolija 
tikrai neturi nieko prieš paprastų tikinčiųjų būrimąsi maldai, mes neturime nieko 
asmeniškai prieš ponią Joaną ir poną Joną. Tačiau ponams Jonui ir Joanai (Jonui 
Sinkevičiui ir Janinai Garkauskienei, dažnai vadinama „pranaše“ Joana - red. past.) 
trūksta elementarių žinių apie katalikų mokymą ir, kas blogiausia, jie, neturėdami 
Bažnyčios įgaliojimo, veržiasi vadovauti sieloms ir jų dvasiniam gyvenimui. Tai yra 
visiškai neleistina ir pavojinga. Tokia religinė saviveikla yra priešinga Bažnyčios dvasiai 
ir labai kenkia Tradicijos reikalui. Prašau nesupykti, bet Brolijos vyresnybė mums 
niekada neleis su tokia veikla bendradarbiauti, jei ponai Jonas ir Joana nesileis pamokomi 
ir ypač jei jie ir toliau norės vadovauti tikintiesiems, neturėdami tam kompetencijos. 

Gerbiami panevėžiečiai, laikykitės šv. Pijaus X Kunigų Brolijos kunigų, nes be 
tradicinių šv. Mišių ir sakramentų negelbės jokie apsireiškimai ar parašų rinkimai. Bet 
kokia neapgalvota saviveikla tik dar labiau skatina modernizmo įsigalėjimą Lietuvoje. 

Tėvas Roger Calmel OP 
Dievo Motina Antikristo laikais 


„Norėčiau gyventi Antikristo lai- 
kais "rašė mažoji šv. Teresėlė! mirties parale. 
Nėra abejonės, kad ta karmelitė, kuri 
aukojosi kaip „deginamoji gailestingosios 
meilės auka" ypatingu būdu užstos mus kai 
pasirodys Antikristas ir be abejo tai daro jau 
mūsų epochoje, kai Antikristo pranašai jau 
įsiskverbė į patį Bažnyčios vidų; taip pat 
aišku, kad jos malda susilieja su daug 
stipresniu maldavimu - Švenčiausiosios 
Mergelės Marijos, Dievo Motinos, mal- 
domis. Marija savo Nekaltu Prasidėjimu ir 
skaisčiąja motinyste sutrypė slibino galvą. 
Ji yra su kūnu išaukštinta ir karaliauja 
danguje šalia savo Sūnaus, kaip valdovė 
viešpatauja visiems mūsų istorijos laikams, 
o ypatingai pavojingiausiems mūsų sieloms 
laikams - Antikristo atėjimo metui ir laikams 
kai tą atėjimą ruoš jo velniškieji pranašai. 

Marija reiškiasi ne tik kaip Mergelė 
galingoji ir kaip guodėja visuomeninių bei 


kasdieninio gyvenimo sunkumų laiko- 

tarpiais; šventosios Bažnyčios naikinimo ir savo vaikų dvasinės agonijos laikotarpyje ji 
stoja pagalbon kaip Gelbstinčioji Mergelė, stipri kaip išsirikiavusi armija. Ji yra visos 
žmonių giminės istorijos karalienė ne :ž4 kankinių laikais bet ir apokaliptiniame amžiuje. 

Kankinimų metas buvo didžiojo karo metai - skerdynės blogai organizuotuose 
antpuoliuose, nenumaldomas griovimas geležies ir ugnies uragane. Rossignol miškas ir 
Caures miškas, mirties kelias ir Dam kelias? ...Kiekgi žmonių prisijuosę kardą išskubėjo 
su siaubingu įsitikinimu, kad žus toje nelaimėje, net neišvydę pergalės! Kartais - ir tai 
buvo baisiausia - jiems iškildavo abejonės savo vadų vertumu užimti tas pareigas ir jų 
įsakymų tikslingumu. O vis dėlto, nebuvo abejonės dėl vieno dalyko, kuris buvo daug 
svarbesnis už visus kitus - dėl dvasinio autoriteto. Kapelionas, kuris laikėsi drauge su 
tais žmonėmis, atsidavusiais tarnybai tėvynei iki mirties, turėjo nepajudinamą įsitikinimą 
visomis Tikėjimo tiesomis, ir jam niekad neatėjo į galvą išgalvoti kažin kokių 
„pastoracinių“ pakeitimų Šventosioms Mišioms - jis aukojo Švenčiausiąją Auką pagal 
senovinį ritualą, aukojo ją su giliu pamaldumu. Jis, beginklis kunigas ir jo ginkluoti 
parapijiečiai galėjo kiekvieną akimirką būti pašaukti sujungti savo asmeninę auką su 
Dievo Sūnaus, Auris naikina pasaulio nuodėmes, Auka. Kunigo ištikimybė rėmėsi į 
ištikimybę hierarchiniam autoritetui, kuris išlaikė ir gynė krikščioniškąjį mokymą ir 
tradicinį kultą, kuris nebijojo iš katalikiškos bendruomenės išskirti eretikų ir išdavikų. 
Greitai, galbūt už keleto akimirkų, kovos fronte kūnai bus sumalti, sudraskyri į gabalus; 
o galbūt, iš lėto, negailestingai uždusinti dujomis, tačiau, nepaisant kūno kentėjimų, 
siela išliks nepaliesta, jos ramybė nebus sugriauta, jos paskutiniam atspirties taškui 
neiškils jokia grėsmė, o juodžiausias iš demonų, galutinės apgaulės demonas, 
nenusikvatos savo bjauriu, pasityčiojančiu juoku. Siela nebus bailiai apleista, atiduota 
pseudobažnyčios, pseudopranašų grobin, nepaisant kūno kančių, siela pakils su ramybe, 
su nepažeistu Tikėjimu, į šviesius laimingus rojaus namus. 

Didžiojo karo metai buvo kankinimų metai, dabar įžengėme į apokaliptinius 
laikus. Be abejonės, tai dar ne ugnies uraganas, užliejantis kūnus, tačiau jau esame sielų 
kančios liudininkai, kadangi panašu, kad dvasinis autoritetas jau nebeužsiima sielų 
gynyba, lieka abejingas tiek doktrinos teisingumui, tiek kulto neliečiamumui. (...) Vis 
dėlto apokaliptinius laikus ženklins Dievo malonės pergalės, kadangi - net kai 
apokaliptinės baidyklės įsiskverbs iki pat šventojo miesto ir sukels jam didžiausią pavojų 
- Bažnyčia nenustos būti Bažnyčia, numylėtuoju Dievo miestu, nepaimtu demono ir jo 
tarno, šventu ir nesuteptu miestu, kurio Karalienė yra Dievo Motina. 

Tai ji, nekaltoji Karalienė, per Kristų, savo Sūnų, sutrumpins tuos siaubingus 
Antikristo laikus. Taip par tais laikais, ir ypatingai tuo metu, išmels mums ištvėrimo ir 
šventumo malonę. Ji išsaugos mums dalį teisėto bažnytinio autoriteto, kurio mums 
būtinai reikia išganymui. Tai mums neklaidingai pranašauja Jos buvimas Kalvarijoje, 
kur stovėjo savo Sūnaus, o kartu ir Dievo Sūnaus, Kryžiaus papėdėje, tobulai 
susijungdama su Jo atpirkimo Auka, per tąją auką išmelsdama visas malones savo 
įvaikiams. Visas malones: malonę arsispirti pagundoms ir persekiojimams, kurie ištinka 
labiausiai susivienijusias su Dievu sielas, taip pat ir ištvermės malonę, malonę pakilti iš 
nuopuolio, malonę šventėti sunkiausiuose išmėginimuose; kūno išmėginimuose, daug 
juodesnėse dvasios kančiose; tais laikais kai žemiškoji visuomenė taps užpuolikų auka, 
o ypač tada, kai Kristaus Bažnyčia turės atsispirti susinaikinimo pavojui. Stovėdama po 
savo Sūnaus kryžiumi, Švenčiausioji Mergelė Marija, kurios siela buvo perverta skausmo 

kalaviju, Dieviškoji Mergelė, suspausta ir skausminga širdimi kaip joks kitas Dievo 
kūrinys, leidžia mums suprasti, nepalikdama vietos jokioms abejonėms, kad savo 
tyriausiu, stipriausiu, motinišku tarpininkavimu sugebės paremti atpirktuosius net ir 
neįsivaizduojamai didžių išbandymų metu. Ši saldžiausioji Mergelė, toji kankinių 
Karalienė mus įtikinėja, kad pergalė slypi būtent Kryžiuje ir kad Kryžius bus jos ženklu; 
kad greitai išauš šviesus prisikėlimo rytas, nesibaigianti triumfuojančios Bažnyčios diena. 

Kristaus Bažnyčioje, kuri klumpa kaip modernizmo auka, sielų kentėjimai, baisūs 
papiktinimai pasiekė stulbinančią įtampą. Ši Bažnyčios drama neturi sau lygių praeityje, 
tačiau Atpirkėjo, Dievo Sūnaus malonė yra stipresnė nei ta nelaimė. O Nekaltosios 
Marijos Širdies, išprašančios visokias malones, užtarimas niekad nesusilpnės. Labiausiai 
prispaustose, puolusiose sielose Mergelė Marija nenuilstamai tarpininkauja, kad 
paslaptingu būdu išspręstų tą dramą, neįprastu būdu sutraukytų grandines, kurios 
demonams atrodo nenutraukiamos. So/ve vincla reis. 

Mes visi, kuriuos mūsų Viešpats, rodydamas ypatingo išrinktumo ženklą, šaukia 
ištikimybei tuose naujuose pavojuose, šaukia į kovą prieš Antikristo pranašus, kurie 
skverbiasi į Bažnyčią. Pažvelkime į mūsų širdis, grįžkime prie mūsų Tikėjimo, 
priminkime sau, kad tikime Jėzaus Kristaus dieviškumu, dieviškąja ir dvasine Nekaltosios 
Mergelės Marijos motinyste. Pažvelkime į malonės ir išminties pilnatvę, slypinčią Širdyje 
Dievo Sūnaus, srūvančią visiems tiems, kurie ja tiki. Pažvelkime į jautrios meilės pilnatvę 
irį tarpininkavimą, kuris yra neatimama Nekaltosios Mergelės Marijos Širdies privilegija. 
Bėkime prie Dievo Motinos kaip vaikai ir kartu įsitikinkime, kad Antikristo laikai yra 
pergalės laikai - Jėzaus Kristaus atpirkimo ir visagalinčio Marijos užtarimo pergalės 
metas. 


Iš „Le sel de la terre" 1995 gegužė 


! Paraidžiui: ,, Norėčiau, kad neramumai [kurie bus krikščionių dalia Antikristo laikais] 
būtų mano dalia". Laiškas seseriai Švenčiausiosios Širdies Marijai Sielos istorijoje. 

2 Mūšių vietos II pasaulinio karo metais. 

3 „Kaltuosius išlaisvink iš pančių". Iš himno Ave maris Stella. 

Mąstymas apie 
Sv. Kryžiaus išaukštinimą 
Iš kun. Chaignon knygos „„Mąstymai apie šventuosius globėjus" 


I. || Mąstyti apie Kristaus kančią yra žmogaus pareiga. 


Jėzus daug kartų kalbėjo mo- 
kiniams apie savo būsimą kančią, ir juo 
labiau ji artinosi, juo aiškiau Jėzus ją 
skelbė. Paskutinį kartą su mokiniais 
keliaudamas į Jeruzalę, Jėzus vėl kaip 
niekad aiškiai pranešė, kad ten bus 
išduotas ir mirs. ,,Jėzus pasiėmė", - sako 
Evangelija, - „dvylika ir jiems tarė: Štai, 
mes einame į Jeruzalę, ir įvyks visa, kas 
pranašų parašyta apie Žmogaus Sūnų" 
(Lk 18, 31). Pasibaigs ir pasieks viršūnę 
visi Dievo Sūnaus kantrybės ir meilės 
stebuklai; pasieks savo viršūnę taipog; visi 
žmonių nedorybės stebuklai, ir „neilgai 
trukus, mirdamas ant kryžiaus Kristus tars 
visam pasauliui, kad viskas pabaigta. 
Išganytojas labai geidžia, kad mokiniai 
gerai suprastų šventąjį kryžiaus mokslą ir 
persiimtų tąja paslaptimi, apie kurią 
nuolat jiems kalba. Ner pačioje atsimainymo ant Taboro kalno garbėje ir džiaugsme Jis 
kalbėjo apie kančias, kurias kentės ant Golgotos (Lk 9). 

Dvejopą dovaną — sako vienas Bažnyčios rašytojas — suteikė Jėzus savo 
tikintiesiems: savo kryžių ir savo sostą; savo sunaikinimą ir savo karalystę; savo 
paklusnumą iki mirties ir savo išaukštinimą iki nemirtingos garbės. Bet mokiniai, dar 
kūniški ir tamsūs, nenorėjo girdėti apie Jo kryžių, o tereikalavo Jo karalystės. Kad šie 
geriau suprastų Evangelijos paslaptį, karalystę Jėzus retai ir trumpai tepaminėdavo, 
tačiau ilgai ir dažnai kalbėdavo apie kryžių. Kada per paskutiniąją vakarienę savo kūną 
duoda jiems valgyti ir savo kraują gerti, tuo pačiu metu sako esant tai tą patį kūną, 
kuris bus už juos išduotas, ir tą patį kraują, kuris bus už juos išlietas; tai reiškia, kad 
kiekviena šv. Komunija turi būti ir Jo kančios paminklas. Pagaliau, Kristus Paskutinėje 
Vakarienėje duoda kunigams galią aukoti ant altoriaus tą patį kūną ir kraują, įsako, 

kad, aukodami šią auką, atmintų Jį ir Jo mirtį: „Kiek kartų tai darysite, darykite mano 
atminimui". O, mano siela, tokia Auka atpirktoji, kada prisiminsi tuos graudinančius 
žodžius, nejaugi nepajusi ir nešlovinsi tos Dievo meilės, kuri Jį privertė už tave mirti, 
kuri ir dabar tave prašo ir liepia, kad Jį atmintumei? Nejaugi nesigėdysi to žmonių 
širdies kietumo, kad iš viso prireikė tokio paliepimo? Bet ir jo, deja, tai dažnai 
neklausoma. 


II. || Dėl ko Kristus taip nori, kad minėtumėm Jo kryžių? 


Dėl to, kad tas mąstymas suteikia sielai didelės naudos. Maldingas mąstymas 
apie Jėzaus kančią yra tarytum tikrojo dievobaimingumo branduolys. „„Tikėk“, - sako 
šv. Augustinas, - ,,kad nieko nėra iš- 
ganingesnio padarytoms nuodėmėms 
atitaisyti, visokioms dorybėms įgyti ir 
dangaus karalystei pasiekti už nuolatinį 
mąstymą apie Kryžiaus paslaptį. Nesakau 
to vien protu išmąstęs, bet liudiju, ką pats 
patyriau. Nežinau, kas vyksta kitų nusi- 
dėjėlių sielose, kada jiems ateina Viešpaties 
pasigailėjimo valanda, bet žinau, kas dėjosi 
manojoj sieloj. Žinau, kad už visas 
malones, kuriomis Dievas iš savo gailes- 
tingumo traukė mane prie savęs, ši buvo 
man pati sėkmingiausia. Dar ir vėliau, jau 
atsivertęs, ne kartą įsitikinau, kaip tas 
Viešpaties kančios atminimas suteikė 
nuostabiai sėkmingos pagalbos ir pagun- 
doms įveikti, ir priešingybėms tvirtai 
iškentėti. Nuo visokių blogų geismų, kurie 
sukyla mano širdyje, pasislepiu Jėzaus 
Kristaus žaizdose ir sakau sau: Ką darai 
nelaimingasis? Ar dar nori atnaujinti savo 
Išganytojo kančias? O priešingybėse ir liūdesiuose man nėra, drąsiai tai tvirtinu, 
sėkmingesnės paguodos už Kristaus kančios atminimą. Nėra kartybės, kurios Viešpaties 
Jėzaus mirtis nepasaldintų, nei silpnybės, kurios nesustiprintų, nei ligos, kurios 
neišgydytų". 


III. Mąstymas apie Kristaus kančią parūpina mums daugiau malonių 
pas Dievą, nes, kas apie ją mąsto, atlieka darbą, ypatingai meilų Dievui. 


Pats Dievas tarytum nuo amžių būtų mąstęs apie tą paslaptį; visas Senasis 
Įstatymas yra jos rengimas ir užsakymas. Ką ypač skelbė visi pranašai? Jie skelbė 

ateinančio Mesijo kančią. Kai kurie iš jų, pavyzdžiui Dovydas, Izaijas, Jeremijas, ne tik 
ją paskelbė, bet ir aprašė, tarytum evangelistai. Ką reiškia visi tie paveikslai, kurių yra 
pilnas Senasis Testamentas? Jėzaus kančią. Taip Izaokas reiškia Kristų, kurį Jo Tėvas 
atidavė paaukoti, ir kursai ant savo paties pečių neša ant kalno savo aukai medį. Juozapas 
reiškia Kristų, parduotąjį vieno iš tų, kuriuos pats teikėsi vadinti savo broliais. Varinis 
žaltys buvo paveikslas Kristaus, prikalto prie kryžiaus ir išgydančio sielas, mirštamos 
nuodėmės įgeltas, jei tik jos kreipiasi į Nukryžiuotąjį. Velykų avinėlis reiškia Dievo 
Avinėlį, kuris savo krauju išgelbsti sielas nuo mirties. 

"Taigi aišku, kad Dievas labai mėgsta tą didįjį savo garbės atstatymą. Savo Širdyje 
Jis tarytum gyvena ant Kalvarijos ir tavo širdį čia traukia; džiaugiasi tavimi, kai mato, 
kaip tu mąstai apie tą Sūnų, kurį tau paaukojo, idant galėtumei suprasti, koks yra jo 
meilės plotis, ilgis, aukštis ir gylis (Ef 3,18). Ir pačiam Jėzui suteiki didelį džiaugsmą, 
kai mąstai apie Jo mirtį. Į tą paslaptį buvo nuolat nukreiptos Jo mintys ir troškimai. 
Tuo tikslu Jis atėjo ant žemės, kad tave ir visus 
žmones atpirktų savo kančia ir mirtimi ant 
kryžiaus. Kryžiumi tartum gyveno ir kryžiumi 
tartum kvėpavo. „Aš turiu būti pakrikštytas 
krikštu", - taip kalbėjo apie savo mirtį, - „ir 
taip nerimstu, kol tai išsipildys" (Lk 12, 50). 
O kai jau buvo arti ta geidžiamoji valanda, 
Kristus tartum nebegali sulaikyti savo karšto 
geismo ir ugnies: ,„Geiste geidžiau valgyti 
drauge su jumis šią Velykų vakarienę pirma 
nei kentėsiu" (Lk 22, 15). Ant kryžiaus Jis 
visiškai išpildė tuos du dalykus, kuriuos 
angelai Jo vardan paskelbė pasauliui Jo 
gimimo valandą: „Garbė Dievui ir ramybė 
žmonėms". Dievui tokia garbė, kokios yra 
vertas, o žmogui — išgelbėjimas nuo pražūties, 
Dievo sūnaus kilnumas ir Dievo laimės dalelė. 
"Toks yra kryžiaus vaisius, todėl kryžius tikrai 
yra gyvenimo medis. Bet, kad ir tau jis būtų 
gyvenimo medis, reikia, kad klausytumei 
pamokų, kurių jis teikia. 

Jėzus geidžia, kad nuolat nešiotumei savo širdyje dėkingą Jo kančios atminimą. 
Todėl Bažnyčia, Jo Dvasios valdoma, visur prieš akis tau stato kryžių, padarytą iš medžio, 
akmens, nulierą iš aukso, sidabro. Todėl aukoja kasdien Šv. Mišių auką, kuri yra ir 
gyvas kryžiaus Aukos paminklas bei pakartojimas ir dalija žmonėms tikrąjį Kristaus 
Kūną duonos pavidalu, kaip amžiną atminimą tos kančios, kuri buvo Jam tokia 


skausminga, o žmonėms yra tokia naudinga. Įsteigdamas tą auką, Jėzus pats su meile 
liepė apaštalams minėti Jį ir Jo kančią, tardamas: ,„Tai darykite mano atminimui" (Lk 
22, 19). Tai liepia ir tau kasdieninėje švenčiausioje Aukoje, tardamas kunigo lūpomis: 

„Kada tik tai darysite, darykite mano atminimui". Rodos, Jis tau sako: „Atmink mane, 
savo Dievą, kurs miriau, kad tave išgelbėčiau. Atminiau tave varguose ir kančioje. Tu 
bent dabar atmink mane, kai regi mane ant altoriaus, ir atmink mano mirtį, kad gautum 
jos nuopelnų dalį". Ką gi į tai atsakysi, mano siela? Ar atsisakysi suteikti Jam džiaugsmo, 
kurio iš tavęs laukia? Argi nepanorėsi atminti Jo, kai žinai, kad tai yra būtina, norint 
nusipelnyti savo aukščiausiojo Viešpaties ir Teisėjo meilę? 


IV. Mąstymas apie Viešpaties kančią padidina sieloje Dievo meilę. 


"Tad koks be galo geras yra Dievas, kad, nors pats yra aukščiausias ir savyje turi 
begalinės laimės šaltinį, tačiau teikėsi, lyg būtų tavęs reikalingas, prašytis į tavo širdį, 
nors tą širdį Jis pats padarė! ,„Mano sūnau, atiduok man savo širdį" (Pat 23. 26), - sako 
tau kasdien nesiliaujančiu savo geradarybių balsu, o ypač tuo galinguoju savo kančios 
ir kryžiaus balsu. 

Už meilę galima atsilyginti tik meile, o kryžiaus paslaptis yra besaikės Dievo 
meilės apsireiškimas. Jei Dievas tau būtų leidęs išsirinkti ženklą, kuris galėtų tave įtikinti, 
kaip Dievas tave myli, ar būtų tau net į galvą atėjusi mintis geisti, kaip ženklo, Dievo 
Sūnaus mirties? Dievas iš savo gerumo pralenkė tavo norus ir davė tau nepalyginamai 
daugiau, nei būtum išdrįsęs tikėtis! Rodos, tau kalba: ,,Kaipgi atsikelsi iš tos pražūties, 
kurioje save paskandinai, ir atnaujinsi meilės ryšius, kurie turi tave jungti su manimi ir 
kuriuos savo nuodėmėmis sutraukei? Pats jautiesi to negalįs padaryti. Klausyk: štai - 
vienintelis mano Sūnus, visai lygus Tėvui. Tą mieliausią Sūnų atiduodu tau, ir Jis pats 
atsiduoda tau ir nori mirti tavo išgelbėjimui". Štai taip Dievas myli nedorėlius žmones. 
Ir Dievo Sūnus noriai išgėrė už juos kartybių taurę. Laisva valia pasidavė baudžiančiajai 
Dievo teisingumo rankai. „Štai einu, Tėve", - tarė, - „atlikti už žmones tai, ko jie patys 
negali padaryti, nes jų aukos nevertos begalinio Tavo šventumo ir didumo. Štai 
pasiduodu Tau kaip auka už visus žmones; ant manęs išliek visą savo rūstybę; mane 
bausk, nors esu Tavo Sūnus, tik atleisk nusidėjėliams!" Prisimink Alyvų sodą ir tai, kas 
vyko aukščiausiajame žydų teisme ir ant Kalvarijos, ir suprask, kaip Tave mylėjo Jėzus. 
Argi nepridera, „kad ir tie, kurie yra gyvi, jau nebe sau gyventų, bet tam, kuris už juos 
yra miręs“ (II Kor 5,15). Kokių gi dar lauki geradarybių, jeigu po viso to dar nesi 
atsidavusi Dievui? Bijok nuliūdinti tokį gerą Viešpatį! Jeigu tik tiek manai padaryti 
Dievui, kiek tau Dievas yra įsakęs būtinai padaryti, argi tavo meilė bus tokia, kokią 
Jam už Jo meilę esi skolingas? Atmink, kokia dangiška ugnimi degdavo šventųjų širdys 
nuo mąstymo apie Kristaus kančią. Šv. Magdalena de Pazzis, žiūrėdama į kryžių, 
šaukdavo: „Meile, meile! Kodėl tavęs žmonės nepažįsta! Kodėl tavęs nemyli! Sielos, 
meilės ir meilei sutvertos, kaip gali būti, kad nemylėtumėt meilės?“ Šv. Pranciškus 
Asyžietis, negalėdamas iškęsti žmonių nejautrumo, šaukė akmenis, kad su juo apverktų 
Dievo Sūnaus mirtį. Kristaus žaizdos, kalbėjo šv. Bonaventūra, galėtų net akmenines 
širdis sužeisti, ledu pavirtusias sielas uždegti ir kietesnėse už titnagą dvasiose meilę 
pažadinti. 

Žiūrėk į Kristaus kryžių, žiūrėk, kaip jis Dievo krauju sukruvintas! Matai, kaip 

stipriai tave yra pamilęs Išganytojas? Bet ar regi ant kryžiaus parašytą tavo silpnos meilės 
skundą? Iš tikrųjų, ar gali sakyti, kad myli Dievą, pažemintąjį ir apspjaudytąjį, kada 
pats ieškai šlovės pas žmones ir drebi prieš mažiausią paniekinimą? 

Jėzau! Atverk mane galutinai! Tąja neapsakoma grožybe, kuria Tave yra 
papuošusios panieka ir žaizdos, perverk mano širdį, lyg strėle iš stipriai įtempto lanko! 
Perverk ir valdyk visas mano kūno ir sielos jėgas! Valdyk tą menką mano širdį! Žinai, 
kaip ji kiekvieną valandą nori išsprūsti iš Tavo rankų, nors ką tik buvo pažadėjusi Tavęs 
niekad neapleisti. 

Mano siela, gal šiandien galėsi priimti šv. Komuniją; rūpinkis priimti ją šventai. 
Kviesk pagalbon mirštantį Jėzų, kad tave išmokytų mirti viskam, kas Jį žeidžia. Geisk 
mylėti Dievą, kuris tau savo kryžiumi dangų atidarė, kuris savo krauju nuplovė tavo 
nedorybes, kuris tau savo mirtimi sugrąžino gyvybę, kuris savo nuopelnais suteikė tau 
galią pasiekti laimę, kad Jį amžinai mylėtumei. 


V. Maža tėra žmonių, kurie suprastų ir mylėtų šią Kristaus paslaptį. 


Nieko neaiškaus nebuvo žodžiuose, kuriais Išganytojas skelbė savo greitą mirtį. 
Jis kalbėjo ypač aiškiai, tačiau tie žodžiai klausytojams buvo nesuprantami. Evangelija 
tarytum stebisi, rašydama apie tą neišmanymą: „„... Jie nieko nesuprato. Tos kalbos 
prasmė jiems liko paslėpta, ir jie nesuvokė, kas buvo sakoma" (Lk 18, 34). 

Trejopa yra kliūtis, kuri nuo žmogaus proto ir širdies uždariusi laiko tą išganingą 
tiesą. 

Pirmoji kliūtis yra puikybė ir iš tos puikybės kylantis tikėjimo užtemimas. 
Pasidavęs puikybei žmogus nenori tikėti ta gausia Dievo meile, nenori pažinti Dievo 
gerumo, kuris yra aukštesnis už jo protelį. Taip tatai arsilygina tau, geriausiasis Jėzau, 
kietoji žmogaus širdis! Tu gausia meile pamilai nedėkingąjį, o jis už tai netikėjimu ir 
paniekinimu atstumia ir įžeidžia Tavo kilniąją Širdį. 

Antroji kliūtis yra minčių išsiblaškymas. Retai kada ir tik apgraibomis mąstai 
apie tą paslaptį, apie kurią šventieji dieną ir naktį mąstydavo. Tad nenuostabu, kad 
sugebi šaltai skaityti Viešpaties kančios istoriją ir taip pat šaltai kartą per savaitę dalyvauti 
Šv. Aukoje, tame Viešpaties kančios nesiliaujančiame pratęsime ir minėjime. Ir Jo kryžiaus 
akivaizdoje, ir net prie pat Jo altoriaus laiptų mūsų siela pasilieka kieta ir šalta. Visai 
kitaip jaučia vidinis žmogus. Vienas Kristaus kančios ir mirties atsiminimas, vienas 
žvilgtelėjimas į kryžių jam visą širdį sujudina, meilę ir dėkingumą pažadina... Duok, 
Dieve, kad ir mes mokėtume taip jausti, kad ir mes taptumėm vidiniais žmonėmis. 

Trečioji kliūtis, kuri neleidžia Kryžiaus paslapties kaip reikiant suprasti, yra 
apsimarinimo trūkumas. Mes nenorime suprasti Kryžiaus paslapties, nes mylime savo 
patogų ir kūnišką gyvenimą, su tokia paslaptimi nesutinkantį. Apaštalai, sako šv. 
Bonaventūra, nesuprato tos tiesos, nes jos nemylėjo. Kada kryžiaus galybė ir šv. Dvasios 
malonė permainė jų širdis, tuomet pamilo ją, suprato ir šaukė: „Gerasis kryžiau, kuris 
savo grožį pasiėmei iš ant tavęs kybančio Viešpaties narių! Kryžiau, seniai geistasis ir 
karštai pamiltasis, priimk mane nuo žmonių ir atiduok mane mano Mokytojui, idant 
per tave mane atimtų, kuris per tave mane atpirko!" (Šv. apaštalas Andriejus). 

Lietuvos Vyskupų Konferencijos kreipimasis į kunigus ir tikinčiuosius. 9 
Kun. Edmundas Naujokaitis. Atgal į Tėvynę. 12 
Ar ,,Konservatyvusis charizmatizmas" ir netikri apsireiškimai suderinami su katalikų 
Tradicija? Diakono Edmundo Naujokaičio paskaita Panevėžyje 2002 04 07. 20 
Tėvas Roger Calmel OP. Dievo Motina Antikristo laikais. 24 
Mąstymas apie Šv. Kryžiaus išaukštinimą. Iš kun. Chaignon knygos Mąstymai apie 
šventuosius globėjus. 28 
Šv. Pijaus X Brolijos leidiniai Rytų Europai. 33 


Viršelyje - Kun. E. Naujokaičio primicijų paveikslėlis - 
stebuklingas Kauno Sopulingosios Dievo Motinos paveikslas 


Sąskaita aukoms Brolijos leidybinei veiklai remti: 
Tėvo Damiano de Veusterio labdaros ir paramos fondas. 
Vilniaus bankas AB. Sąsk. Nr. 704448 


